text:
Hi Ako si Brian
Mahitungod Nako
Nagdako ko sa umahan sa Maromaku Valley, nga gipuy-an sa among Lolo sayo sa mga katuigan sa 1800. Mihukom kong moundang sa high school human sa 2 ka tuig ug motabang sa umahan sa pamilya samtang nagmisyon akong ginikanan. Tiggatas ko og mga baka ug nanguma kauban sa akong mga ig-agaw sa mga katuigan dayon mihukom nga molahi na og trabaho. Midula ko og rugby sa bantugang team nga New Zealand Maoris ug sa Junior All Blacks. Nakadula kog kapin sa 100 ka first class nga dula sa kapin sa 12 ka tuig niadtong mga 1970 ug dayon nagkaedaran na ug daling maangol. Busa, nag-focus ko sa pag-coach. Nakatagamtam ko sa daghang kalampusan ug kalipay niini ug mihukom nga mangita og laing opotunidad sa gawas sa nasud. Mibalhin ko sa U.S. sulod sa daghang tuig ug mitrabaho isip rugby coach sa San Francisco ug Aspen. Nagmalampuson mi ug nakadaog sa kompetisyon sa USA superleague sa 6 ka nagsunod-nga tuig ug lapas pa. Sa dili tingdula miadto ko sa Wales aron mag-coach ug nakatabang sa pagka-champion didto. Karon nia na sad ko sa new Zealand ug nag-coach na usab sa among lokal nga rugby team apan gusto na kong moundang sa pag-coach. Ang lain nakong hilig mao ang pag-dive ug pagpangisda. Karon kahigayon na ko pagtan-aw sa akong 7 ka apo nga motubo ug molambo. Ang kalingawan gyud nako ron mao ang maanaa sa akong pamilya ug maglingaw sa dagat atol sa ting-init ug makig-istorya sa daan nakong mga higala sa eskwelahan sa matahum nga palibut dinhi sa Amihanan.
Ngano nga Ako usa ka Mormon?
Natawo ko nga Mormon, akong mga ginikanan Mormons. Ug sundon ko kini hangtud sa katapusan! Kini ang naglig-on sa akong kinabuhi ug nagpasalamat nga ang akong mga anak ug ilang pamilya aktibo sa lainlaing kalihokan sa simbahan.
Unsaon nako pagpuyo ang akong tinuohan?
Gisunod nako ang akong tinuohan pinaagi sa pagkamaayong ehemplo, ilabi na sa sports. Gibalaan nako ang Adlawng Igpapahulay Wala gyud ko moinom og makahubog o makasigarilyo. Naningkamot kong mamaayong ehemplo sa akong mga anak ug mga apo.


c: text/html

collection: archivebot

text:
Hi Ako si Nelisa
Mahitungod Nako
Nagpuyo ko sa usa sa pinakamatahum nga dapit sa kalibutan, sa Northern Beaches sa Sydney Australia. Sukad kaniadto nagtrabaho ko sa training and development ug nakatudlo og daghang industriya lakip ang pagpangempleyo, kahimsug ug karon sa Corrections. Dunay butang nga makatagbaw bahin sa pagpasa og impormasyon sa makalingawng paagi ug pagkuha sa pagpainteres sa mga tawo aron mas ganahan pang magkat-on. Nagtudlo ko og mga subject sugod sa employment law, kahanas sa pag-interbyu, conflict management ug offender profiling. Sa akong kaugalingon, hanas kaayo ko…ganahan kaayo ko niini! Kon wa koy trabaho, naa ko sa beach, mag-jogging, maglangoy, magtuon, mag-shopping, magbasa, o maglingaw-lingaw uban sa mga higala.
Ngano nga Ako usa ka Mormon?
Mituo ko nga ang pinakadakong leksyon sa akong kinabuhi mabatyagan dili madungog, ug dihang nag-ampo ko kon ang Simbahan ni Jesukristo sa mga Santos sa Ulahing mga Adlaw tinuod, akong nabatyagan nga tinuod kini. Nag-ampo ko, gitubag ko sa Ginoo, ug akong gisunod.
Unsaon nako pagpuyo ang akong tinuohan?
Nag-full time misyon ko sa Melbourne, Australia ug sukad niadto nagtrabaho isip lider ug tigtudlo sa mga kabatan-onan nga mga miyembro ug dili miyembro sa Simbahan sa akong lokal nga unit. Ang akong tahas karon mao ang pag-abag, ug pagbansay sa mga magtutudlo sa simbahan nga na-assign sa pagtudlo sa mga bata sa Organisasyon sa Primary. Ang Organisasyon sa Primary magdumala sa pagtudlo sa mga bata nga nanag-edad gikan sa 1-12. Bolunter sab ko sa New South Wales Police diin ang akong tahas naglakip sa pagbansay sa ubang mga bolunter ug tig-abag sa mga minor de edad nga nag-atubang og mga kaso.

robotstxt: allowed

filter: keep


text:
Hi Ako si Margarita
Mahitungod Nako
Batan-on kon babaye nga puno sa mga damgo ug tumong nga gipaningkamutan nako nga matuman kada adlaw. Buta ko, hinoon wala kini makapugong nako tungod kay nakapalig-on kini nako sa pag-atubang sa mga problema kada adlaw. Ang pagpuyo nga dunay kakulangan nakapakita nako sa kinabuhi sa lahi nga panan-awon, nakapaamgo kini nako nga wala kita mag-inusara niini nga kalibutan, sa samang paagi ako nagsalig sa lain, nagsalig kita sa ubang mga tawo, bisan og daghang tawo dili modawat niini, nakapatahum kini sa kinabuhi, kon makita nato lapas sa atong kaugalingong interes. Ganahan ko sa akong trabaho nga Massage therapist, tungod kay gibati nako nga makatabang ko sa mga tawo nga mas laba pa sa pisikal, talagsaon kini nga trabaho, nga dili magkinahanglan sa imong panan-aw, apan paghikap, makaangkon sa pagsalig ug pagbati sa imong pasyente. Nindot ang bation nga sa masahe imong mausab ang kinaiya sa usa ka tawo. Usa ko ka Paralympic athlete, high performance track runner, sakop sa National Paralympic Chilean Athletic Club. Nagsugod ko sa pagdagan sa dihang nag-edad ko og 20 anyos, ug kini nahimo usa sa labing dakong hagit sa akong kinabuhi. Dili kini sayon, duna koy lisud nga mga panahon, apan daghan ang kalampusan, dili lamang sa mga medalya, pagtapos sa kada training, pagbalanse sa pagkaon, pagkat-on nga mapilde, pagkalig-on, pagsalig sa kaugalingon. Kining tanang butang natuman alang nako. Matinuoron gyud kong makaingon nga ang pagbansay nakapausab sa akong kinabuhi, nakahatag nako og minilyon nga kalipay ug kalampusan.
Ngano nga Ako usa ka Mormon?
LDS ko sukad sa akong pagkatawo, mosimba ko uban sa akong pamilya. Ang akong relihiyon mao ang tanan alang nako, mao kini ang akong kinabuhi. Ang gugma sa Dios mao ang akong kusog sa pagpadayon kada adlaw, ang kinabuhi dili sayon, hinoon kon masabtan ninyo unsay katuyoan sa atong pagpakabuhi dinhi sa yuta, kon makahibalo mo diin kamo gikan sa wala pa matawo, nganong ania kita dinhi, ug unsay mahitabo kon kita mamatay, ang matag sakripisyo, matag pagsulay, matag kalisud adunay katuyoan ug bililhon nga mopadayon sa pagpaningkamot. Kanunay kong mituo sa Dios, ang akong mga ginikanan mao ang ehemplo, dili kami hingpit, apan naningkamot kami. Nangutana sila nako sa makadaghan: “ikaw usa ka Mormon, nganong ang imong ginikanan mipadako nimo niining paagiha, nagpuyo ka nga wala makahibalo”, apan di ko makalimud nga way laing paagi sa pagpuyo alang nako, di ni obligayon ni tradisyon, mao kini ang akong gusto nako ug sa akong pamilya. Lisud ang kinabuhi, hinoon ang mga pagsulay, mga problema o mga kalisud wala makapalayo nako gikan sa Simbahan, ang kaatbang kini ang akong pagtuo nakapalig-on nako. Nasayud ko nga tinuod Ang Simbahan ni Jesukristo sa mga Santos sa Ulahing mga Adlaw. Nasayud ko nga ang Langintong Amahan ug si Jesukristo buhi, way kondisyon ang akong gugma alang nila, nasayud ko nga nahigugma sila nato, maong ang Dios naghimo og Plano sa Kalipay alang sa tanang niyang mga anak. Dako kaayo ang iyang gugma nga iyang gipadala si Jesukristo nganhi sa yuta alang nato. Nakasiguro ko nga wa koy laing mas buotan nga higala kay ni Jesukristo; kon Iyang gihatag ang iyang kinabuhi alang nako. Mabuhat nako bisan unsay iyang isugo nako. Mapasalamaton ko sa Dios nga ania kini nga bahandi sa akong kinabuhi, bililhon kana, ang iyang ebanghelyo, usa ka bahandi nga bililhon nga ang iyang kabuhong makaabut ni bisan kinsa, gusto nakong ipakigbahin kini kada adlaw sa akong kianbuhi…wala koy pagduha-duha, nga ang pagka-Mormon mao nga magmalipayon.
Unsaon nako pagpuyo ang akong tinuohan?
Ang akong pagtuo sa Dios ug ni Jesukristo maoy nakapalihok nako kada adlaw, maong akong isulti sa kada tawo nga akong nailhan. Ang pagtudlo sa mga tawo mao ang akong paagi sa pagpanalangin sa ilang kinabuhi, gikan sa akong pulong o ehemplo. Gibati nako nga ang Dios nakaila nako, mao nga ang tanan nakong mga assignment, ug calling, sa Simbahan dunay direkta nga koneksyon sa pagtudlo. Magtutudlo ko sa Gospel Principle, nga gitudlo sa kada tawo nga gustong makahibalo ug makat-on sa Simbahan ug alang sa bag-ong mga miyembro. Seminary teacher ko sulod sa tulo ka tuig, programa sa Simbahan alang sa kabatna-onan nga nag-edad og 14 ug 18, nga magtabang nila nga makat-on sa mga pagtulun-an ni Jesukristo ug sa karrang mga Propeta ug mga Apostoles, nga anaa sa mga kasulatan. Ang pagtudlo sa kabatan-onan nakausab ug nakapanalangin sa akong kinabuhi. Ang gugmang ilang gipakita nako nakapalipay nako. Ang pagkahibalo giunsa nila nga mahimong mas maayo, nakahatag nako og kalig-on sa pagsunod ug pagpuyo uban nila nga mga tin-edyer, ang ilang mga hagit ug kasubo nagpahinumdom nako nga ako usab miagi niadtong mga tuiga samtang akong gibutang akong kaugalingon sama nila. Sigurado kaayo ko nga ang tanang nakong gitudlo nila makatabang nila sa ilang kinabuhi ug mahinumduman nila unsay ilang nakat-unan ug sa paghimo og sakto nga mga desisyon. Magtutudlo ako karon sa Primary sa mga bata nga nag-edad og 4 hangtud 8 anyos, nakapuno sila sa akong kinabuhi ug kasingkasing. Sa ilang kainosente, kanindot ug kamapaubsanon nagtudlo sila nako og mas daghan kay sa akong gitudlo nila, gimahal ako nila ug nakapalipay sila nako. Malipayon ko kon makahatag ko og panahon sa uban diha sa Simbahan, makatabang ni nga makalimot ko sa akong mga problema, nga gamay ra kini itandi sa mga problema sa ubang tawo, ug nakaamgo ko nga duna koy daghan angay pasalamatan, sa pagtan-aw sa kinabuhi sa mas positibo nga paagi ug sa pagkat-on gikan sa nindot nga mga kasinatian sa uban.


text:
Hi Ako si Lola
Mahitungod Nako
Batan-on ko nga propesyunal nga hilig sa pamalaod. Migradwar ko sa law school ug nahimong barrister niadtong 2010. Ganahan ko og sport, ilabi na sa football, ug ganahang maminaw ug mokanta sa mga musika sa ebanghelyo. Ganahan kong magkat-on bahin sa mga tawo ug lain-laing kultura, ug mao nga swerte ko nga makabiyahe sa tibuok kalibutan. Nagplano ko nga mobiyahe pa og kadaghan. Usa ko ka igsoon ug bag-o lang gyud usa na ko ka iyaan—ug nindot kaayo kini nga kasinatian.
Ngano nga Ako usa ka Mormon?
Usa ko ka Mormon kay kini nakapalipay kanako. May determinasyon ko kanunay ug may kalinaw sa kinabuhi. Usa ko ka Mormon kay naghimo ni nako nga MASENTRO si Jesukristo sa inadlaw nakong pagpakabuhi. Usa ko ka Mormon kay milambo ko tungod niini, nakakat-on bahin sa akong kaugalingon ug sa plano sa Dios alang kanako.
Unsaon nako pagpuyo ang akong tinuohan?
Naningkamot ko kutob sa mahimo nga magpakabuhi sa akong gituohan pinaagi sa akong buhat. Layo pa kaayo ko sa pagka-perpekto ug mao nga nagkat-on ug naglambo ko matag adlaw. Sa simbahan responsable ko sa pagplano og makalingaw nga mga kalihokan alang sa mga batan-on. Naningkamot mi nga magkapundok kausa matag bulan, ug modapit mi sa among mga higala sa pag-apil sa kalingawan. Bag-o lang apil ko sa pagplano og usa ka party nga himoon sulod sa barko diha sa River Thames. Nindot kaayo ang among gabii ug nalingaw gyud mi!!! Nagtudlo sab ko sa kababayen-an sa among Simbahan sa katapusang Dominggo sa bulan. Duna mi diskusyon kon unsay among gibati bahin ni Jesukristo ug sa Iyang impluwensya sa among kinabuhi.


text:
Hi Ako si まつもとゆきひろ (Matsumoto "Matz" Yukihiro)
Mahitungod Nako
Gikan ko sa Yonago City, sa Tottori Prefecture, sa Japan. Ang Yonago City wala kaayoy daghang mga tawo, apan nindot kini nga dapit nga dunay dagat ug mga bukid. Nainteresado ko sa programming sa dihang high school pa ko, ug nag-eskwela og computer science sa Tsukuba University, nagtrabaho ko isip programmer. Sukad sa 1993 nagdesenyo ko ug nagpalambo sa open-source Ruby programming language. Ang Ruby nahimong popolar kaayo nga programming language sa kalibutan, ug gigamit kini sa daghang paagi, lakip sa web. Sukad sa 1997 nagpuyo ko sa Matsue City, sa Shimane Prefecture, nga dili kaayo layo diin ako nagdako. Nindot kini nga siyuad. Duna koy asawa ug upat ka anak. Ang akong duha ka magulang nga anak nga babaye nag-eskwela sa Tokyo, ug ang duha ka manghud—usa ka lalaki ug babaye—nagpuyo uban namo.
Ngano nga Ako usa ka Mormon?
Ang unang hinungdan nga nahibalo sa Simbahan ug ebanghelyo sa dihang ang akong mga ginikanan nakabig, sa gamay pa ko. Hagit kadto sa akong mga ginikanan nga mahimong Kristiyano niining dili Kristiyano nga nasud sa Japan. Human ako modako diha sa ebanghelyo, nag-eskwela ko sa kolehiyo ug nagpuyo sa akong kaugalingon. Apan kon ako mag-ampo uban sa tinuod nga tuyo sa akong kaugalingong pagtuo, ako nakaamgo nga duna koy pagtuo ni Jesukristo. Ug dayong nagserbisyo ko isip full-time missionary aron masultian nako ang uban bahin niini.
Unsaon nako pagpuyo ang akong tinuohan?
Nagserbisyo ko sa Japan Okayama Mission. Sukad niana nagserbisyo ko og daghang mga responsibilidad sa Simbahan. Ako karon ang first counselor sa Matsue Ward bishopric. Niini nga rehiyon, nga wala kaayoy mga miyembro sa Simbahan, duna koy responsibilidad usab sa pagtudlo sa mga bata sa Primary ug kabatan-onan sa seminary.


text:
Hi Ako si Jane
Mahitungod Nako
Sama sa ubang mga babaye, nagpabilin kong aktibo sa pagdumala sa daghang aspeto sa kinabuhi! Busy ko nga mama. Ganahan sab kong magbiyahe, mag-garden, magluto ug mag-bolunter sa eskwelahan sa akong mga anak. Sa daghang katuigan, nagtrabaho ko isip journalist sa ABC News sa Los Angeles ug CBS News sa New York. Karon, nagtrabaho ko isip part-time radio host.
Ngano nga Ako usa ka Mormon?
Usa ko ka Mormon tungod kay gihigugma nako ang Ginoo nga si Jesukristo. Ug kon motuo ko Kaniya, panalanginan ko sa Balaang Espiritu sa akong kinabuhi. Ang akong simbahan nagbayaw nako, naglig-on nako ug nagdasig nako nga MAHIMONG maayo… ug sa PAGHIMO og maayo. Ang unang mga baruganan ug mga ordinansa sa Ebanghelyo yano ra: Hugot nga pagtuo, Paghinulsol, Bunyag, pagdawat sa Gasa sa Espiritu Santo. Kon mosunod ko sa mga sugo, magtinguha sa kabubut-on sa Ginoo sa akong kinabuhi, moalima sa akong pagtuo ug maghinulsol, mas molig-on ko isip usa ka tawo. Ug kon mopakigbahin ko sa personal nakong mga panalangin, malig-on ang akong pamilya ug ang tanan sa akong palibut mabayaw. Ang Ebanghelyo usa ka dako kaayong panalangin sa akong kinabuhi -- ug gibahandi ko kini.
Personal nga mga Istorya
Palihug ipasabut ang kabahin nga nahimo sa pag-ampo sa imong kinabuhi?
Kon mag-ampo ko, bation nakong mas duol ko sa Amahang Langitnon ug akong mabatyagan ang Iyang giya. Kon duna man koy nakat-unan, mao kini: Nakaila ang Dios kanato, nahigugma Siya kanato ug naghulat Siya sa pagtabang kanato. Samtang mag-ampo ko, sagad nakong makita ang akong kaugalingon nga nagdala og mga problema ug kalisdanan ngadto sa Dios. Sa akong hunahuna, tinuoray nakong itugyan ang tanan sa Iyang tiilan ug sa kamapainubsanon, mangayo ko sa Iyang tabang. Wala gyud ko Niya pakyasa. Usahay, dili dayon matubag ang akong mga pag-ampo. Apan, sa katapusan, kon magbansay ko sa akong pagtuo, bation nako ang malumo nga aghat, hunghong sa Espiritu -- ug madawat nako ang tubag nga akong gipangita. Ang pag-ampo mao ang akong suporta. Usa kini sa pinakaimportanting aspeto sa akong pagtuo. Kon mangutana kita, Siya motubag. Ako walay pagduhaduha. Usa kini ka talagsaong panalangin ug saad sa Dios sa matag usa kanato.
Unsaon nako pagpuyo ang akong tinuohan?
Ang akong pagtuo importante kaayo kanako… Sa pagkatinuod, mao kini ang importante kanako ug sa akong pamilya. Pinaagi sa ebanghelyo ni Jesukristo nadasig ko nga mahimong mas maayo nga tawo. Ang akong bana ug ako naningkamot sa pagtudlo sa among mga anak nga magmabination, magmasinabtanon, magmanggihatagon ug magmapinanggaon. Mag-ampo kaming pamilya ug ma 00002B95 gkat-on kabahin ni Jesukristo pinaagi sa pagbasa sa kasulatan ug pag-asoy og mga istorya sa Biblia. Matag Lunes sa gabii, igahin namo among panahon uban sa pamilya, diin maghisgot mi kabahin sa pagtuo ug serbisyo, pagpalambo og maayong kinaiya ug paghimo sa lisud nga mga butang. Matag Dominggo, magtudlo ko og yano, nindot nga mga kanta sa simbahan ngadto sa mga 65 ka bata sa lokal nakong kongregasyon. Makalingaw gayud ug mapasalamaton kaayo ko sa oportunidad nga mobati sa Espiritu ug mopakigbahin sa akong pagpamatuod pinaagi sa musika.


text:
Hi Ako si Anita
Mahitungod Nako
Hi! Ako si Anita. Gikan ko sa Trinidad, Atlanta ug Idaho ug nabalhin ko sa New York! Journalist ang akong trabaho ug ganahan sa biyahe, sayaw, dagan, bisiklita ug langoy! Bugtong ko nga anak nga babaye. Nagtubo sa panimalay nga single parent ang akong mama mao siya ang pinakasuod nakong higala ug talagsaong inspirasyon.
Ngano nga Ako usa ka Mormon?
Usa sa dakong hinungdan sa akong pagka-Mormon mao ang paghimo ni Jesukristo ug sa akong pamilya nga sentro sa akong kinabuhi. Si Kristo ang pinakatalagsaong ehemplo sa gugma, sakripisyo, kamabination, debosyon ug pailub. Akong gibati ang samang mga kalidad kon kauban nako akong pamilya.
Unsaon nako pagpuyo ang akong tinuohan?
Gipadako ko ni mama mga sobra katunga sa akong pagpakabuhi. Naningkamot gayud siya nga iya kong mabuhi ug maatiman. Buhi siya nga ehemplo kang Kristo sa akong kinabuhi. Pahinumduman ko niya matag adlaw sa pagkahimong buhi nga ehemplo sa uban. Pahinumduman ko niya matag adlaw nga ako anak sa Dios. Nagpakabuhi ko matag adlaw sa pagsunod kaniya ug sa Dios. Nagpasalamat ko sa Dios matag adlaw ug naningkamot sa pagsunod sa mga sugo, pagtuon sa biblia ug pag-ampo. Ang tanan sa kinabuhi usa ka gasa. Ang paghupot og suod nga relasyon sa Dios ug kang Jesukristo nagpahinumdomn nako niana nga gasa matag adlaw.


text:
Hi Ako si Mirtha Gómez De Taveras
Mahitungod Nako
Ako si Mirtha Gómez. Usa ko ka psychologist ug profesor sa psychology. Dugang niini, chairman ko sa duha ka departamento sa Technological University of Santiago (UTESA). Inahan ko sa duha ka batang lalaki ug asawa sa samang higayon.
Ngano nga Ako usa ka Mormon?
Mormon na ko sulod sa 20 ka tuig. Nakaamgo ko nga mao kini ang simbahan nga makapaduol nato ngadto ni Jesukristo. Mao kini karon ang pamaagi sa akong kinabuhi, akong gibati nga ang Ebanghelyo kabahin sa akong kinabuhi.
Unsaon nako pagpuyo ang akong tinuohan?
Naningkamot ko sa pagpuyo sumala sa mga sumbanan sa Ebanghelyo. Ganahan kong motabang sa Simbahan kada Dominggo, maghimog kalihokan sa Simbahan ug sa pamilya nga makabasa ug makaampo kada adlaw.


text:
Hi Ako si Clark
Mahitungod Nako
Dili lang kay sa Utah ko nagdako, nagdako sab ko sa probinsya sa Utah. Pag-hiking, pangayam, pangisda, pag-backpack, pag-ski, pag-mountain bike, pagkat-kat, pag-adto sa mga bung-aw tanan may impluwensya sa akong kinabuhi. Ingon ani ra ka-simple … Ganahan ko sa gawas! Ang akong gugma sa gawas milambo og maayo tungod sa akong oportunidad nga makigbahin niini sa akong talagsaong asawa ug mga matahum nga anak. Nalipay kami nga usa kami sa mga nilalang sa Dios, ug nagbugkos kini kanamo isip usa ka pamilya.
Ngano nga Ako usa ka Mormon?
Nahugno ako sa edad nga 14 dihang namatay ang akong papa. Tungod kay nagtubo ko sa Simbahan, ang mga pagtulun-an maoy anaa sa akong hunahuna. Sa katapusan miabut ko sa panahon nga kinahanglan kong modesisyon sa akong kinabuhi. Kinahanglan kong masayud kon ang gitudlo kanako bahin sa gingharian sa Dios ug sa mahangturon nga pamilya tinuod ba gayud. Gusto kong mahibalo kon ikauban ba gyud nako ang akong papa ug pamilya sa hangtud. Nasayud ko nga aron makadawat ko og pagpamatuod, kinahanglang buhaton nako ang akong bahin. Sa katapusan sa Basahon ni Mormon, si propeta Moroni mihatag sa hagit. Iyang gihagit ang tanan nga makabaton niini nga libro sa pagbasa, pagpamalandong, ug pag-ampo bahin niini. Misaad Siya nga kon inyong buhaton kini sa tinuoray, makadawat mo og tubag. Dili gyud ko kalimot dihang akong gisulayan ang hagit ni Moroni. Sa edad nga 17 gibasa nako ang Basahon ni Mormon. Apan kini wala lang nako basaha, akong gihunahuna ang maanindot nga mga pagtulun-an sa Manluluwas. Dayon tinuoray kong nag-ampo sa akong Langitnong Amahan. Nangayo ko Kaniya niana nga kumpirmasyon nga ang Basahon ni Mormon tinuod. Dili gyud nako malimtan ang maanindot, mapaubsanong tubag nga miabut. Nahibalo ko nga gihigugma ko sa Langitnong Amahan, ug nahibalo ko nga oo, mahimo nakong ikauban ang akong pamilya sa hangtud. Nasabtan sab nako nga ang kinabuhi dili sayon. Bulahan kaayo ko nga dunay laing kamatuoran nga akong nasabtan niadtong adlawa: Ako adunay Manluluwas. Ang pagpasaylo tinuod; mahitabo kini. Alang kini sa tanan! Misaad ko sa Langitnong Amahan nianang adlawa nga akong buhaton kanunay ang pinakamaayo sa pagtubag sa Iyang tawag sa pagserbisyo. Ang matag adlaw usa ka dakong panalangin, ug akong gibuhat ang tanan nga magpakabuhi sumala sa paagi kon si kinsa ako—usa ka anak sa Langitnong Amahan. Tinuod gayud ang akong pagpamatuod. Akoa kini. Gisubhan ko kini sa kalayo. Nakalipay gayud kini kanako!!
Unsaon nako pagpuyo ang akong tinuohan?
Daghan ko og maanindot nga oportunidad sa pagserbisyo sa akong kinabuhi. Ang pagtudlo mao kanunay ang akong kalipay. Sulod sa milabayng 10 ka tuig kauban ko sa mga kabatan-onan, tanan gikan sa pagtudlo og mga leksyon sa Sunday School hangtud sa mga panimpalad sa gawas. Milambo ang akong kinabuhi pinaagi niini nga mga batan-on. Sa tinuod sila ang nakatudlo nako labaw pa kay sa akong natudlo kanila. Bag-o lang gihangyo ko nga moserbisyo niadtong sinemana nga nagtudlo sa kabatan-onan ug sa mga hingkod. Ang pinakanindot nga bahin mao ang pag-adto sa lain-laing mga klase ug mobati sa gugma sa atong Langitnong Amahan alang sa tanan Niya nga mga anak. Milambo gayud ang akong kinabuhi. May oportunidad sab ko nga makaserbisyo sa lain-laing komite nga motabang sa mga kalihokan sa Simbahan ug sa kasilinganan sama sa pagluto og barbecue, mga proyekto sa pagserbisyo, panagpundok, ug uban pa.


text:
Hi Ako si AHдpeй KлиMaш (Andrey Klimash)
Mahitungod Nako
Naminyo ako sulod na sa 20 ka tuig. Dunay koy buotan nga asawa ug anak nga babaye (ang profile nga litrato sa akong asawa ug anak nga babaye, wala koy duha ka asawa :). Nagtrabaho ko isip doktor.
Ngano nga Ako usa ka Mormon?
Gibati nako ang talagsaong pagbati sa paghandom sa butang nga maanindot, putli, ug mahiyason, butang nga wala nako makita sa akong palibut ug wala nako mahinumdumi, apan nahinumdoman sa akong kasingkasing, ug akong gibati kana nga paghandom. Diha-diha akong namatikdan unsay akong gihandom sa dihang nakaplagan nako kini: ang mga baruganan sa ebanghelyo sa Ang Simbahan ni Jesukristo sa mga Santos sa Ulahing mga Adlaw.
Unsaon nako pagpuyo ang akong tinuohan?
Nagpuyo ko sumala sa taas nga moral nga mga sumbanan, nga akong gimahal pag-ayo.


text:
Hi Ako si Rob
Mahitungod Nako
Single ko nga amahan kansang dakong panalangin ug kalipay mao ang gugma ug pakighigala sa akong duha ka anak, nga 11 ug 15 anyos. Kaila nako ang nako ang may talento ug makalingaw nga mga tawo sa industriya sa fashion. Ang akong trabaho, bisan tagsa ko ra ning isulti, nagkinahanglan sa pagkamamugnaon ug balanse nga pagdumala nga lisud gyud kaayo apan magantihon sa matang sa akong kinaiya. Ang kinaiyahan makapalagsik kanako ug may talagasaon kong oportunidad nga makasalmot sa mga biyahe ug paningkamot sa pagkonserbar sa tibuok kalibutan.
Ngano nga Ako usa ka Mormon?
Labaw sa tanan akong nakita ang akong relasyon nga naa sa “tawhanong pamilya” ug sa komon nga mga butang nga nakapahiusa kanamo. Namatikdan ko kana sa akong “buhat,” dunay daghang nagtuo nga sila ang husto, samtang ang uban sayop. Wala ko maglantaw nga ang pagkahusto o pagkasayop maoy atong katuyoan - ang mas importante mao ang pagkat-on sa pagsakripisyo sa atong kabubut-on ngadto sa mahigugmaon ug maloloy-ong Tiglalang, ug pagpangita og kalig-on ug katakus nga mohigugma sa uban sama sa kaugalingon. Laing makahuluganong gituohan sa Mormon, nga importante kaayo nako, mao nga ang Dios nga Kapangulohan nga may tulo ka managlahing personahe usa ang tumong, kansang tambag ipaagi sa buhi nga propeta ug sa napulog duha ka mga apostoles. Samtang wala makatugkad sa kahalangdon sa Iyang kinaiyahan, akong nakita ang Dios nga tinuod gayud ug mahangturong Amahan kansang pinakadakong gasa ngari kanako, gawas sa akong kinabuhi, mao ang kahigayunan nga makahimo sa akong mahangturong pagpili giniyahan sa hingpit nga ehemplo ug pagpasakripisyo sa iyang anak - ang Manluluwas si Jesukristo. Ang bag-ong pagpadayag nagpatin-aw sa importansya sa akong kinabuhi ug nagtabang nakong makasabut sa personal nakong relasyon sa Dios. Ang napahiuli nga koneksyon tali sa mabination nga Manluluwas kinsa misangyaw sa iyang ebanghelyo ug miestablisar sa Iyang simbahan sa tunga-tungang panahon, uban sa bag-ong organisasyon sinuportahan sa nabanhaw nga Dios maoy pinakaimportante. Kining talagsaon nga pagpakig-angay, diin ang Manunubos misinati sa mga kahuyang sa mortal nga lawas aron maangkon ang hingpit nga pagsabut sa pisikal natong mga hagit, naghatag og diosnong giya sa akong mga pagpili. Sukad sa batan-on pa natudloan ko nga makaduol direkta sa Dios, sama sa gibuhat sa bata nga ginganlan og Joseph Smith niadtong 1820. Mituo ko nga ang batan-on nakigsulti gayud sa Dios ug sa iyang Anak, ug sama sa mga propeta kaniadto gitubag ang iyang pag-ampo. Ang resulta nga hapit na magduha ka gatusan ka tuig, mao ang buhi ug gidesinyo sa pagpahiuli orihinal nga simbahan. Ang Simbahan ni Jesukristo sa mga Santos sa Ulahing mga Adlaw dili lang simbahan para sa mga Mormons - hinoon, usa ka organisasyon nga gipahiuli aron sa pagserbisyo sa matag tawo kinsa naglaum og direkta ug langitnong pagbu-bu sa mga panalangin sa priesthood, giya gikan sa balaang pamalaod, ug tin-awng komunikasyon sa padayong pagpadayag. Ang labing siguro alang nako, mao nga maangkon ang espirituhanong pagsaksi niini nga kamatuoran kon ang tawo sinserong mag-ampo ug mainampingong magtuon sa Basahon ni Mormon, Daang Tugon ug Bag-ong Tugon, ug sa mga pagpadayag sa atong panahon.
Personal nga mga Istorya
Sa unsa nga paagi kita makapalambo og mas dako nga kahusay sa atong mga panimalay?
Ang pagsinabtanay magsugod sa kaugalingon, dayon sa mga indibidwal ug sa dayon sa grupo. Ang paggahin ug pagpasalig sa personal nga oras alang sa pagpamalandong sa mas dako natong tinguha ug sa atong pamilya, ikatugma sa pagsinabtanay sa panimalay. Ang ingon nga mga buhat nagpasiugda ug mapuslanon nga panglantaw sa mahagitong panahon. Ang panimalay nagkinahanglan og patakaran, kon maayo ang pagkagamit ug pagkadumala nga patas ug makanunayong paagi, ang pamilya luwas sa dili angay nga mga impluwensya. May talagsaong hiyas ang akong amahan, nga nakatabang kaayo niya sa pagsabut sa mga hunahuna sa uban nga sukwahi sa iyang hunahuna o nangaging opinyon, unahon niya pagsabut ang uban. Kon buhaton sab nako kini, ug ibutang ang akong kaugalingon sa sitwasyon sa 00001C7B akong anak, wala ko mag-focus sa akong kaugalingon o manginsulto, akong madumala ang mga sitwasyon nga mas tukma ug alang sa kaayohan sa pamilya. Ang personal nga oras ug positibong kasiguroan nga gihatag sa ginikanan sa iyang mga anak makapasiugda og pagsalig sa kaugalingon ug panabut nga ang bata importante. Aron padayong maka-adjust sa mausabong mga kalihokan sa akong pamilya, akong nakita nga ang paghimo og indibidwal ug family council uban sa mga anak nakong lalaki importante sa among komunikasyon ug kaayohan sa tanan. Tinuoray nga magantihon kini nga kasinatian sa personal nga lebel. Niini nga council ang usa ka format kinahanglang mauyunan diin kaming tanan makapahayag sa among hunahuna ug mga kabalaka nga walay pagsupak. Ang pagkasinabut dili kanunay dayon mahitabo apan kon balikon ang proseso ug mahatagan og tinuorayng pagtagad, ang pamilya magsugod sa pag-istoryahay ug mahitabo ang mas malinawon ug mapinanggaong palibut.
Unsaon nako pagpuyo ang akong tinuohan?
Ang akong pagtuo naggikan sa akong pagbati nga nahisakop, inamumahan sa mapinanggaon nakong ginikanan ug tiggiya. Pagbuot ko kini, apan kana nga pagpili nalig-on tungod sa gibati nakong pagkatinugyanan alang sa akong mga anak. Nalig-on kini pinaagi sa natural nga kaayo nga makita diha sa mga kultura ug karaang mga pundok nga akong nahibaloan - ug gikan sa mga henerasyon nga mitahud sa mga kabilin sa ilang katigulangan, ug nagsakripisyo aron masiguro ang kabilin alang sa kaliwatan. Sa kasagaran, ang personal nga mga sayop maoy kinamaayohan nakong magtutudlo ug tigtambag. Dihang midako na ko nabag-o ang akong pagtuo uban sa padayong bul-og sa kalipay ug kalisdanan. Kini nga mga kasinatian nakapahunahuna nako sa bag-o ug ingon man sa nanglabay nga wala mamatikdi nga panalangin ug ang bag-ong mga hagit gisugat sa paglaum ug tinguha nga dili kaayo maghukom, samtang nag-focus sa angay nakong usabon.


text:
Hi Ako si Nadja
Mahitungod Nako
Usa ko ka asawa, inahan, choir director, titser sa seminary, musician, mananahi, istoryador, ug mahigugmaon sa tanang butang nga matahum. Ang pagpuyo sa Paris naghatag kanako og daghang kahigayunan nga makapatuyang sa kalibutanon nakong mga hilig: biyahe, mga sinultihan, pagkaon, ug art. Apan ang pagpuyo sa Paris naghatag usab kanako og panalangin ug oportunidad nga akong ikapakigbahin ang akong gituohan, mga hiyas, ug kinabuhi ngadto sa nagpalibut nako.
Ngano nga Ako usa ka Mormon?
Ang akong mga ginikanan lain-lain og tinuohan. Sa pagkamatay sa akong papa, si mama na lang ang nagpadako kanako. Ako ang unang nahibalo sa simbahan nga Mormon, sa ilang pamaagi sa pag-ampo ug sa awit alang sa mga bata sa gamay pa ko. Ang kahimtang sa panglawas sa akong mama nagkinahanglan og 3 ka semana sa ospital, ug iya kong gisalig ngadto sa among mga silingan, usa ka batan-on, matinud-anong magtiayon nga Mormon. Dihang nauli ang akong mama gikan sa ospital, giingnan nako siya (sa linghod nakong edad nga 6 ug tunga!!!) nga dili na ko motambong sa “akong” simbahan, apan moadto ko sa simbahan kuyog sa akong mga silingan sugod niadto. Gitudloan nako siya sa mga kanta nga akong nakat-unan ug mihagit kaniya nga mag-ampo dungan nako. Bukas ang hunahuna sa akong mama sa paghimo og kasabutan: manimba ming duha og kausa pa sa daan namong simbahan (wala pa gayud siya makasulay og kuyog nako kaniadto), ug unya inigka-Dominggo moadto mi sa mga miting sa Mormon… …kaming duha nabunyagan sa Simbahan ni Jesukristo sa mga Santos sa Ulahing mga Adlaw dihang nag-8 anyos ko. Ang akong gibati kaniadto, gibati gihapon nako karon: ang katinuod sa ebanghelyo ni Jesukristo ug ang Iyang pagtulun-an naghatag kanako og paglaum, ug kusog, ug tinguha sa pagpahimuot Kaniya.
Unsaon nako pagpuyo ang akong tinuohan?
Dayag lang, may paglaum ako. Sa matag adlaw, nagpasabut kini sa pagbangon og alas 6 sa buntag uban sa mga tin-edyer alang sa pagtuon sa kasulatan. Sundan kini sa pagtuon og usa ka mensahe gikan sa Basahon ni Mormon uban sa tibuok pamilya. Dugang sa akong buluhaton, nagtudlo ko og sinemana nga klase alang sa nanag-edad og 14 ngadto sa 18. Nagtudlo sab ko og choir sa among dapit, trabaho nga alang nako makalingaw, bisan dili sayon ang responsibilidad sa paghimo og nindot nga musika :) Gawas niana, naningkamot kong magmabination, matinabangon, ug mahunahunaon aron ang akong kombiksyon makita sa akong binuhatan. Kon ako ra ang Mormon sa palibut nga ilang nakita, gusto nakong ilang mabatyagan kon si kinsa “kami” sa pagpakita kon si kinsa “ako”.


text:
Hi Ako si Michael
Mahitungod Nako
Ako si Michael ug usa ko ka Osteopath sa UK. Nag-part time sab ko sa pagtudlo og Osteopathy sa unibersidad. Akong gigahin ang kadaghanan sa akong propesyunal nga kinabuhi sa pagtabang sa mga tawo nga nag-antus og pisikal nga kasakit. Ang osteopaths mogamit og malumo nga mga kamot sa pag-ila ug paghupay sa dagkong mga problema sa pisikal. Akong gibati ang kahigayunan nga makagahin og panahon uban sa mga tawo nga anaa sa kaluya. Ganahan kaayo ko sa akong trabaho. Usa sab ko ka bana ug amahan sa duha ka tin-edyer nga lalaki. Gibati nako ang kamapasalamaton sa akong pamilya, sila ang akong pinakabililhon nga gasa.
Ngano nga Ako usa ka Mormon?
Una nakong nahibaloan ang simbahan dihang duha ka representante gikan sa simbahan nanuktok sa pultahan sa balay sa akong ginikanan ug ang akong papa mipasulod kanila sa pagpaambit sa ilang mensahe. Isip onse anyos nga bata makalingaw ang pagpaminaw niining duha ka batan-ong Amerikano. Wala koy kasinatian sa nangagi bahin sa relihiyon ug wala koy mga ideya kon unsa kini. Sa una gitudloan ako unsaon sa pag-ampo ug dayon gihagit nga mag-ampo nga ako-ako lang ug mangutana sa Dios kon ang gitudlo kanako tinuod ba. Nahinumdom kong mibati nga daw hinanggaw nga miluhod sa akong higdaanan ug militok sa una nakong pag-ampo apan mahinumduman gihapon nako ang diha-diha nga “pagbati” nianang adlawa sa akong pag-ampo. Nindot kaayo ang akong gibati, ganahan ko sa pagbati ug mituo nga kadto ang sinugdanan sa akong kasinatian sa Dios. Mihangyo kong magpabunyag ug sukad niadto nagpadayon ko. Padayon ang akong pagbati nga ang Dios duol ra kanako ug nagbantay sa akong pamilya. Kanunay nakong gibati nga pinangga sa Dios ug dayon naghunahuna nga mao sab kana ang iyang gibuhat sa tanan nga maningkamot sa pagpaminaw. Wala koy basihang mga rason sa akong gituohan, nakaeskwela ko og scientific approach ug nahibalo gayud sa mga argumento sa modernong mga pagpangrason ug sa siyensya. Dili ko makaprubar sa pagkaanaa sa Dios, hinoon mituo ko nga naa ko sa husto nga dalan. Nagpadayon kini nga usa ka tinubdan sa talagsaong kahupayan ug kalig-on sa akong kinabuhi ug mapasalamaton ko kanunay sa duha ka batan-ong lalaki nga nanuktok sa pultahan sa akong mga ginikanan kapin sa traynta ka tuig na.
Unsaon nako pagpuyo ang akong tinuohan?
Aktibo ko sa akong lokal nga simbahan, boluntaryo ang akong pagserbisyo sa Bishopric uban sa partikular nga responsibilidad sa kabatan-onan. Ikauban nako usa ka gabii sa matag semana ang among kabatan-onan sa lain-laing mga kalihokan, labut niini ang sport, pagkat-on og bag-ong kahanas o kalihokan sa pagserbisyo sama sa paghawan sa hardin alang sa gulangon nga mga miyembro sa among kongregasyon. Kini nga mga kalihokan usa ka panahon nga magkauban ang mga batan-on sa paglig-on sa ilang paghigalaay ug paglig-on sa ilang pagtuo. Nag-abag usab ko sa among Bishop, kinsa dili sinuwelduhan nga lider sa among kongregasyon, aron makatabang sa panginahanglan sa among mga miyembro. Mahimong paghupay kini sa nagsubo o nagbangutan, pagtabang sa tawo nga wala nay trabaho og bisan unsang suporta nga gikinahanglan. Dili kini sayon apan nindot ang pagbati nga maningkamot sa pagtabang.


text:
Hi Ako si Rob
Mahitungod Nako
Usa ko ka bana, anak, igsoon ug nangandoy nga ugma damlag mahimong amahan. Sa trabaho usa ko ka artist, papermaker, book designer ug letterpress printer/publisher. Sa hilig usa ko ka recordist (sama sa tiglitrato—apan dunay microphone), maayo nga artist/eksperimental nga musikero ug tigsulat. Part time ko nga instruktor sa BYU diin nagtudlo ko og typography. Natawo ko sa Connecticut, nagtubo sa Toronto ug karon nagpuyo sa Utah. Ganahan kong mag-hiking, magbiyahe, canoe tripping, maglawig, lamian nga pan, ug Middle Eastern nga pagkaon. Di kaayo ko motrabaho sa akong nataran, apan nahimo nakong green kanunay ang akong nataran ning tuiga. Mag-drayb ko og vintage German nga awto ug bisiklita.
Ngano nga Ako usa ka Mormon?
Ang kalipay—usa ka gamay kaayo nga pulong alang sa dako nga konsepto. Usa ko ka Mormon tungod sa kalipay nga miabut nako pinaagi sa pagsunod sa gitudlo sa LDS nga simbahan. Ang hingpit nga kalipay mas labaw pa kay sa kahimuot ug kamaya. Kahimtang kini sa kamaayo bisan pa sa mga kasamok ug mga trahedya ug kasakitan sa pagpakabuhi. Ang kasayuran nga adunay Dios ug Siya naghunahuna kanako ug sa akong mga kabalaka ug andam nga mogiya kanako—nahimong kasiguroan nga anaa sa panghunahuna ug pagbati.
Unsaon nako pagpuyo ang akong tinuohan?
Matag adlaw mogahin ko’g panahon sa pag-ampo ug pagtuon—pagpamalandong—kon unsaon nga mas mahisama kang Jesus. Unsa nga aspeto sa akong panghunahuna ug kinaiya ang angay nakong usbon, unsay angay nga iawhag? Akong gikonsiderar ang ehemplo sa mga tawo sa akong palibut, mga obserbasyon gikan sa kasulatan ug ubang pagbasa ug gipaningkamutan ang pagsabut unsaon nga mas sensitibo ko sa hilum hinagawhaw nga tingog nga mao ang pakig-istorya sa Dios kanako. May panahon sab ko matag adlaw sa pagtuon ug pag-ampo uban sa akong asawa. Wala ni magkinahanglan og dakong oras—10 o 15 minutos kasagaran. Naningkamot kong mamaayo nga sakop sa akong pamilya diin ko naggikan—mga ginikanan ug igsoon, ug mga pag-umangkon. Naningkamot kong mamaayo nga silingan. Lain-lain og kultura, tinuohan ug lebel sa kahimtang ang among kasilinganan. Utah kini, mao nga daghan ang silingan nga pareho sa akong tinuohan ug mithi, apan dili mi tanan Mormons. Di nako matagamtam ang maanindot nga paghigalaay ug ehemplo kon mogahin ra ko og panahon sa mga miyembro lang. Sa lokal nakong kongregasyon may responsibilidad kong regular nga mobisita sa upat ka laing pamilya. Sa LDS nga simbahan gitawag kini og “home teaching” ug gihan-ay kini isip buhat alang sa kasiguroan sa pisikal, emosyonal ug espirituhanong panginahanglan sa mga miyembro sa simbahan. Kon usa sa akong pamilya dunay problema naa ko nga ilang matawagan alang sa tabang. Kon ang ilang panginahanglan labaw pa sa akong mahimo akong pahibaloon ang among eklesiyastikal nga lider sa sitwasyon ug ang mas dako nga kapanguhaan tawagon alang sa tabang. May responsibilidad sab ko nga motrabaho kauban sa onse ka laing mga tawo sa tibuok kongregasyon isip mga advisor ug assistants sa mga lider sa lokal nga kongregasyon. Kini nga pundok gitawag og ‘High Council’, mao nga gitawag ko og ‘High Councilman’. Kanunay kong nagtinguha og dugang panabut sa akong palibut. Usa sa importanting baruganan sa LDS nga relihiyon mahiusa sa pulong nga “ Ang himaya sa Dios mao ang salabutan ”. Ang magtubo nga may salabutan, nga makasabut hapit sa tanang butang, maayo ug diosnon. Sa usa sa Mga Artikulo sa Hugot nga Pagtuo sa LDS nag-ingon, “Kon adunay mga butang nga mahiyason, matahum, o maayo og dungog o dalaygon, kami naninguha sa pagpangita niining mga butanga.” Nagsunod ko sa akong relihiyon pinaagi sa pagtinguha og mas dakong edukasyon ug panabut.


text:
Hi Ako si Jeff Decker
Mahitungod Nako
Bana ug amahan ko sa 4 ka anak. Nagpuyo sa malinawng lungsod kay nagtubo ko sa busy ug saba nga dapit sa habagatang California. Naimpluwensya gyud ko sa akong amahan kinsa makiglumba, mo-customized ug mangolekta og daang sakyanan. Nagtrabaho ko isip opisyal nga tigdesinyo sa Harley Davidson Motorcycle Co. Swerte ko nga nagtrabaho ko sa butang nga hilig nako o ganahan.
Ngano nga Ako usa ka Mormon?
Natawo ug gipadako ko nga Mormon. Nagsumpay ni nako sa akong papa ug sa iyang amahan ug sa iyang papa sab.
Personal nga mga Istorya
Sa unsang paagi nga ang imong mga talento ug mga gasa nakapanalangin sa uban?
Modesinyo ko og antik nga panglumba nga motor nga makita sa tibuok kalibutan. Kon mahibaloan sa mga tawo nga ang akong studio sa pagdesinyo naa diay sa Utah, moresulta kini sa paghisgot bahin sa simbahan.
Unsaon nako pagpuyo ang akong tinuohan?
Nagsimba ko sa Dios sumala sa pagmando sa akong kaugalingon nga tanlag.


text:
Hi Ako si Christian
Mahitungod Nako
Daghan sa akong ganahan mao ang creative arts. Tingali mao ni hinungdan nga nahimo kong usa ka tighimo og salida. Kasaysayan, musika, potograpiya, architecture—kining tanan mga tabang sa paghimo og sugilanon pinaagi sa salida. Ang libre nakong panahon nagkaanam og kalimitado sa milabayng pipila ka tuig. Pag-mountain biking, ug paglakaw-lakaw nagpa-relaks nako ug mopabalik sa akong kalagsik. Uban sa tulo ka anak, malingaw ko sa kanunayng pakigkuyog kanila. Kasagaran manan-aw mi og sine o mangaon sa gawas. Ang edukasyon usa ka talagsaong gasa sa atong panahon. Nagpasalamat kaayo ko nga dunay oportunidad nga makaeskwela sa USA ug nakakuha og bachelor ug master’s degree. Kon ako lang ang pabut-on, moeskwela ko og balik sa umaabut.
Ngano nga Ako usa ka Mormon?
Daghan kog nakita nga katahum, kamatuoran, ug kahayag sa mga pagtulun-an ni Kristo sigon sa gitudlo sa akong Simbahan: nga ang Dios mao ang atong Langitnong Amahan, kinsa naghunahuna gayud sa atong kalamboan, nga kita sa tinagsa magiyahan sa Dios pinaagi sa espirituhanong mga kasinatian, nga kita makasabut sa katuyoan niining kinabuhia ug makita kini gikan sa usa ka mahangturong panglantaw, ug nga kita nakadawat sa gasa ug pagdapit gikan ni Jesukristo aron ugma damlag makabalik kita sa atong langitnong panimalay. Ang mga kapanguhaan ug kaanindot sa akong relihiyon nakaagni ug nakadasig kanako.
Unsaon nako pagpuyo ang akong tinuohan?
Mipasakop ko sa Ang Simbahan ni Jesukristo sa mga Santos sa Ulahing mga Adlaw sa edad nga 22 uban sa dakong tinguha nga makaserbisyo sa Dios ug sa akong isigkatawo. Sa edad nga 24 boluntaryo kong miserbisyo og full-time nga misyon sa Germany sa pagtabang sa uban nga mas maduol sa mga pagtulun-an ni Kristo ug mapamalandungan ang katuyoan niini nga kinabuhi. Kini nga espesyal nga pag-focus sa espirituhanong mga butang usa ka talagsaong kasinatian alang kanako. Akong nakat-unan nga ang inadlawng pag-ampo ug pagtuon sa kasulatan maghatag kaninyo og kalinaw, butang nga lisud kaayong makit-an niining kanunayng nagdali nga kalibutan karon. Karon kini nga kalinaw sa kahiladman akong makaplagan kon ako magtuon gayud sa espirituhanong mga mensahe sa akong Tiglalang. Agig dugang, gipaningkamutan nako nga sa akong mga salida akong mahulagway ug ikapakita ang pagka-espirituhanon sa inadlawng pagpakabuhi. Kini nga matang sa buhat sa kasagaran usa ka kasinatian nga espirituhanon kaayo.


text:
Hi Ako si Beatta
Mahitungod Nako
Full time ko nga mama sa duha ka matahum nga anak. Duna koy degree sa Potograpiya ug padayon sa paglitrato sa kalibutan kutob sa mahimo. Taga-Finland ko, naminyo og Amerikano, ug Finnish ang among pinulongan sa balay. Ganahan kong makig-uban sa akong mga higala, magmugna og bisan unsa nga matahum, mag-ice cream sa kasagaran, manan-aw og mga pasundayag uban sa akong bana sa gabii, maminaw og musika, ug maglulinghayaw.
Ngano nga Ako usa ka Mormon?
Si Jesukristo ang akong Manluluwas, ug nahibalo kong nahigugma siya nako ug sa tanan. Usa ko ka mormon tungod kay ganahan ko sa doktrina sa mahangturon nga pamilya, nga ikauban nako sa kahangturan ang akong mga minahal. Daghan ko og mga pagsulay sa kinabuhi, apan ang panabut kon diin ko gikan, nga ako anak sa mahigugmaong Langitnong Amahan, ug unsa sa sunod nga kinabuhi, nakatabang nga mosalig ko sa Ginoo ug makabaton og kalinaw nga moabut pinaagi sa Pag-ula ni Kristo. Nahibalo kong dunay mas dakong plano alang nato, ug ang Ginoo andam nga motabang ug mogiya nato dili lamang nga malipay niining kinabuhia, apan sa pagbaton og potensyal ug mahimong pinakamaayo. Nalipay sab ko nga ang Ginoo nakigsulti kanato pinaagi sa buhing propeta, nagtabang nato niining panaw sa hugot nga pagtuo pinaagi sa pagka-tigbalantay sa tore.
Personal nga mga Istorya
Sa unsang paagi nga Ang Basahon ni Mormon nakatabang nimo sa pagsabut sa katuyoan sa kinabuhi?
Ang Basahon ni Mormon nagtudlo nako nga nia kita dinhi aron makasinati og mahangturong kalipay, dili kalipay nga molubad lang inig ka buntag. Nagtudlo sab ni nako nga gikinahanglan ang katugbang sa tanang butang, kon walay kasub-anan, dili ta kahibalo unsa ang kalipay. Ang Basahon ni Mormon nakatabang nakong makasabut nga nia kita dinhi nga may kagawasan sa pagpili ug paglihok alang sa atong kaugalingon, pag-angkon og kahibalo ug kasinatian, ug pagpangita sa atong dalan balik sa atong Langitnong Amahan. Uban sa tabang sa Basahon ni Mormon nahibalo ko, nga pinaagi sa pagpili kang Kristo ug pagsunod sa iyang mga pagtulun-an ako mibati, ug mahimong mobati sa kalipay ug makabaton sa paglaum bisan sa kalisdanan, ug ang pag-ula ni Jesukristo mao lamang ang dalan.
Unsaon nako pagpuyo ang akong tinuohan?
Kalipay nako ang pagserbisyo sa simbahan. Usa ko ka historian ug tigtipig sa rekord sa mga kalihokan, mga petsa sa pagkatawo ug ubang mga kausaban. Maglitrato ko alang sa kasaysayan ug sa bag-ong mga miyembro, aron ang tanan magkailhanay. Motabang sab ko sa organisasyon sa kabab 00002C08 ayen-an pinaagi sa pagplano ug pag-organisar og mga kalihokan sumala sa mga interes ug panginahanglan sa kababayen-an sa among ward/kongregasyon.


text:
Hi Ako si Mike
Mahitungod Nako
May pagtuo ko sa mga tawo ug nakita ko silang makahimuot ug kadaghanan maayo. Ganahan ko sa kinabuhi ug mituo nga kinahanglan nato kining PAKABUHIAN sa matag adlaw! Pakit-a ko sa kalibutan, tuguti kong mosulay og bag-ong mga butang, pakigkompetensya nako, ug imo kong mapahiyom. Tingali sobra ra kong makatrabaho (giingnan ko sa akong pamilya niana), ug napanalanginan ko og maayo kaayong mga oportunidad sa negosyo. CEO ko sa daghang tuig na ug karon Chairman ko sa duha ka kompanya. Akong gigamit ang ang epektibong pilosopiya nga ang dagkong kompanya makakuha og talagsaong mga resulta gikan sa ordinaryong mga tawo, kadaghanan nato mga ordinaryo lang, ug ang pagtrabaho ug paningkamot mas importatante kay sa talento (bisan og ang talento maayo nga butang nga mabatunan). Panatiko ko sa sports apanganahan kaayo ko og golf (sport ba na o dula?). Nanghinaot kong makadula matag adlaw, naningkamot kong mas momaayo, ug ganahan ko sa tanan niini--gikan sa sinugdanan ngadto sa kompetisyon, gikan sa PGA tour ngadto sa labihang katahum lapad nga dagat. Dayon sa libre nakong oras (duna bay ingon niana?) Hilig kaayo ko og musika--motukar ko og saxaphone ug ginagmay sa piano, gani mokanta sab ko usahay. Ang akong pamilya (pinakasuod nakong higala akong asawa ug duna koy upat ka anak nga akong gipangga) mas hilig og musika kay kanako, ug ang pinakamaayong bahin sa among panimalay tingali ang musika niini. Sa katapusan, mituo ko nga ang kalibutan mamahimong maayong dapit kon mas interesado kita sa lain-laing opinyon ug ideya ug dili kaayo moatake sa mga ideya nga lahi sa atoa. Sigurado, daw taas ko og sumbanan. Apan mas maayo pa nga mosalig ko ug masakitan panagsa kay sa dili mosalig ug walay higala. Maayong pagkasulti kini ni Mae West. “Kausa ra ang kinabuhi, apan kon tarungon nimo kini, igo ra ang kausa!” Wala na koy ikadugang pa.
Ngano nga Ako usa ka Mormon?
Usa ko ka Mormon sa usa ka yano nga rason. Mituo gayud ako nga ang simbahan tinuod! Gibati ko kini sa kinahiladman sa akong kasingkasing ug bulahan kaayo nga mibati sa Espiritu sa Dios nga mipamatuod sa akong kalag sa kamatuoran niini nga mga pagtulun-an. Akong nakita nga miusab sa mga kinabuhi ang mga baruganan sa ebanghelyo. Akong gibati ang gahum sa pag-ula sa Manluwas sa akong kinabuhi. Ug nahibalo ko nga kon magpakabuhi ko sa mga baruganan nga gitudlo sa Mormon nga tinuohan, mas malipayon ko, mas kontento, mas malinawon. Makahuluganon kini--apan sa katapusan, ang pagka-Mormon naghimo nakong malipayon! Kanunay kong namalandong kon nganong ingon niini. Nganong malipayon man ko sa pagka-Mormon? Nganong magtinabangay ang mga mormon? Ug nakaingon ko nga mao gayud kana ang kahulugan sa ebanghelyo--ang ebanghelyo ni Jesukristo, nga nagdala nako og kalipay. Gusto sa Dios nga magmalipayon ta. Nahigugma siya kanato. Ug anaa ang iyang simbahan sa pagtabang kanato, sa tanan natong kahuyang, mas mahisama kaniya. Kon maningkamot kita sa paghimo niini, atong madawat ang mga panalangin sa kalinaw, kalipay, ug pakighigala.
Personal nga mga Istorya
Unsa ang paglaum ug unsay inyong gilauman?
Ang pangandoy talagsaon nga pulong. Alang nako, ang “pagpangandoy” mahitungod ni sa pagkapositibo. Mahitungod kini sa pagtan-aw unsay mahimo imbis naunsa man kini. Mangandoy ta sa adlaw kon mag-ulan. Mangandoy ta og Tingpamulak kon Tingtugnaw (ingon ana sab ko--di ko ganahang tugnawon!). Mangandoy ta og kahimsog kon magkasakit ta. Mangandoy ta og gugma kon gibati natong gikasilagan. Kon mangandoy kita, dili kita mahadlok. Ug kon mangandoy ta og espirituhanong mga butang, nagpalambo kita og pagtuo. Positibo ko nga tawo kinsa nangandoy sa mga butang nga tingali mao lang ang akong gipangandoy. Nangandoy kong mas momaayo sa golf, makapatubo og maayong pamilya, moarang-arang ang panglawas sa akong asawa, makasuporta ko sa akong pamilya sa pinansyal. Nangandoy kong makatrabaho ang akong anak, bisan og lisud ni kaniya. Nangandoy ko nga ang atong gobyerno mas makakita, unta ang atong mga politiko ug media mopaminus sa pagpang-ataki ug hinoon maghisgot og mga ideya gamit ang bukas nga hunahuna. Tingali human niana makahimo kita og mas maayong desisyon kon unsaon pag-atubang ang mga hagit. Nangandoy ko nga ang gugma mopatigbabaw sa kasilag, nga ang pagtuo mobuntog sa kahadlok, nga ang mga positibo mopatigbabaw sa mga negatibo, ug inig katagak sa peanut butter…ang peanut butter naa sa ibabaw! Dayag lang nangandoy sab ko kang Kristo.b Nga ang pangandoy mosangput sa pagtuo. Ug unta…ang pagtuo mosangput sa gugmang putli ug gugma ug kalinaw ug kalipay! Oo, ang pangandoy usa ka TALAGSAON nga pulong!
Sa unsang paagi nga Ang Basahon ni Mormon nakatabang nimo sa pagsabut sa katuyoan sa kinabuhi?
Ang paborito nakong bersikulo sa Basahon ni Mormon nag-ingon: “Si Adan napukan aron ang mga tawo mahimo, ug ang tawo naingon aron sila makabaton og hingpit nga kalipay.” Alang nako, kana ang tuyo sa kinabuhi--pagkaplag og kalipay! Dihang gitaptan og dili komon nga sakit ang akong asawa ginganlan og Guillain Barre’ ug naparalisar ug naospital sa grabing kadaot sa may ugat, ug dayon sa Chronic condition (CIDP), nausab gyud ang among kinabuhi. Wala ko motrabaho hapit 18 ka bulan aron maatiman ang akong gagmayng anak. Bisan kinsa nga doktor among giadto, nagpangita og tambal, milahutay og daghang makahadlok nga mga panahon, ug nahibalo nga ang kinabuhi mubo ra kaayo. Atol niini nga kalisud, samtang nagbasa ug nagtutok ko sa Basahon ni Mormon, nakapasalamat ko sa matag adlaw, sa pagsiksik sa nindot nga mga panahon uban sa among pamilya, sa paghigugma sa katahum sa among palibut, sa pagpangga sa musika ug sa espirituhanong katumanan. Ang Basahon ni Mormon nakatabang nga makasabut ko nga gipadala kami sa Dios dinhi sa yuta kay nahigugma siya kanamo! Gitugot niya nga makalahutay mi sa kalisdanan aron matabangan ming makakat-on, motubo ug magmalipayon! Gitugot niya nga masakitan mi aron mahibalo ug makapasalamat sa maayong panglawas. Nasinati namo ang kasubo aron makaila og kalipay. Ang Basahon ni Mormon puno sa talagsaong ideya nga nagsuporta sa mga pagtulun-an ni Kristo kabahin sa katuyoan sa kinabuhi, pag-ula, ug plano sa Dios kanamo. Naghimo kini’g dakong kalainan sa akong kinabuhi!
Unsaon nako pagpuyo ang akong tinuohan?
Sa akong naghunahuna nagsunod mi sa among tinuohan pinaagi sa among buhat matag adlaw; ug nanghinaot kong magpakabuhi uban sa kaligdong, pailub, ug pasalig sa mga mithi sa among tinuohan, sa negosyo man, sa balay, o sa golf course. Ang among pamilya magbasa sa kasulatan ug mag-ampo hapit matag adlaw, ug nagtuo kong nakatabang kini nga maka-focus mi sa mahangturong pagkatawo kay sa inadlawng kalingawan. Duna koy assignment sa “home teaching”, buot pasabut mobisita ko og duha ka pamilya sa among dapit pinakaminus kausa sa usa ka bulan sa tumong nga mahimo kong tigtudlo sa ebanghelyo, higala, tigdasig, kasaligan nga tawo. Ang home teaching usa ka dakong panalangin nako kay nagpalambo kini sa paghigalaay nga nakadugang sa kalidad sa akong kinabuhi. Mibisita ko sa mga amahan nga wala nay trabaho, midasig sa mga pamilya nga huyang sa ilang pagtuo, misuporta kon may nagkasakit sa pamilya, ug sa ingon, sa sagad nga mahitabo kon magpakabuhi ka sumala sa imong tinuohan, nadawat nako ang kalipay ug panalangin. Ma-Dominggo, bulahan kaayo kong makatudlo sa nanag-edad og 16-18 nga kabatan-onan. May 21 ka bata sa among klase ug nagtuon sa Daang Tugon. Ganahan kong mopaambit sa mga istorya ug leksyon nga nahatagan og kinabuhi! Sa akong panglantaw? WALAY laing makalingaw kay sa ikatrabaho ang batan-ong mga lalaki ug babaye. Esprituhanon sila, masanagon sila, puno sa talento, makalingaw. Makalingaw gayud!


text:
Hi Ako si Kelly
Mahitungod Nako
Ang akong adlaw kasagaran magsugod sa alas 5 sa buntag. Kon di ko maka-exercise, di na ni mahitabo. Busy ko, sama ra sa uban, dunay bana, tulo ka anak ug bag-ong umagad. Puno sab ang akong panahon sa akong negosyo isip usa ka dentista. Human sa mga obligasyon sa pamilya, trabaho, ug mga responsibilidad sa simbahan maningkamot kong mahapsay ang tanan sa panimalay. Dayon, moadto sa lingaw-lingaw - Ganahan kong mag-snow ski, maglakaw-lakaw ug mogawas. Kon itugot sa panahon, ganahan gyud kong magbiyahe uban sa akong pamilya. Oo, sakit nako ang ganahang mobiyahe! Nakahisgot ba ko nga ganahan sab kong mokatawa?
Ngano nga Ako usa ka Mormon?
Sa kahiladman sa akong kasingkasing nagatuo ko nga kini ang ebanghelyo ni Jesukristo. Mao ni ang pinakaimportante sa akong pagkatawo. Samtang naningkamot kong masunod ang mga baruganan sa simbahan, naghatag kini og lig-ong pundasyon sa mausabon nga kalibutan. Ganahan ko nga nakatudlo sa akong mga anak sa importansya niining maayo ug solido nga mga mithi, ug makakita nga gisunod nila kini.
Personal nga mga Istorya
Sa unsa nga paagi makatabang ang Espiritu Santo kanimo?
Ang gasa sa Espiritu Santo usa ka dakong kahupayan sa akong kinabuhi. Akong mabati ang Iyang impluwensya ug mapasalamaton sa Iyang giya. Ang yano nga inadlawng panghitabo sama sa pagdesisyon sa pagtawag og higala, pag-apil sa piho nga kalihokan, pagdesisyon sa pinansyal, o pagtabang sa akong anak nga makalatas sa mga pagsulay, kining tanan nadasig sa Espiritu Santo. Nakakat-on ko nga kon mohunong ko ug maminaw sa mga pagbati ug pag-aghat nga akong nadawat, ug sundon kini, nahiuyon ko sa akong Langitnong Amahan.
Unsaon nako pagpuyo ang akong tinuohan?
Ang mga lihok mas kusog kay sa mga pulong. Naningkamot kong mosunod sa ehemplo ni Jesukristo sa pagkamatinuoron, kamabination, ug kamaloloy-on sa ubang tawo. Nahibalo kong pinaagi sa pagsunod sa Iyang ehemplo sa pagserbisyo sa uban makaplagan nato ang tinuod nga kalipay sa kinabuhi.


text:
Hi Ako si Patrice
Mahitungod Nako
Nalipay ko isip asawa ug mama ug paggahin og panahon uban sa akong pamilya. Nagtubo ko nga kauban sa akong mga ginikanan ug mga igsoon samtang mipasundayag mi sa Australia. Kanunay kong mokanta ug mituo nga ang musika makatandog sa mga kalag.
Ngano nga Ako usa ka Mormon?
Nagtubo ko sa Mormon nga panimalay apan sa pag-edad na nako og 15 gusto kong masayud kon tinuod ba gyud kini. Akong giampo kini ug mibati sa kalinaw nga sukad wala pa nako mabati. Nasayud ko nga kini tinuod. Kon may mahibaloan kang sama niana, mogiya kini sa imong kinabuhi sa mga aspeto nga wala nimo dahuma ug mopanalangin nimo nga ikaw mismo dili katuo!
Personal nga mga Istorya
Sa unsang paagi nga ang imong mga talento ug mga gasa nakapanalangin sa uban?
Sama sa gugma, ang usa ka talento walay bili gawas kon ipakigbahin kini sa uban.
Unsa nga mga panalangin ang miabut pinaagi sa imong hugot nga pagtuo kang Jesukristo?
Ang akong pagtuo nakatabang sa akong pagbuntog sa mga pagsulay lakip sa pagkamatay sa akong igsoon sa aksidente. Tungod sa akong pagtuo sa mahangturong mga pamilya, wala ko mawad-i og paglaum. Napanalanginan ko og kalinaw bisan og ang rason sa tanang butang wala nako masabti, nga ako gihigugma ug siya akong ikakita pag-usab.
Unsaon nako pagpuyo ang akong tinuohan?
Ako ug akong bana mibati nga responsable sa mga tawo sa among komunidad ug unsay among ikatabang sa uban. Sa mga nagkinahanglan og makaistorya, o pagtabang sa namalhin o pagpanglimpyo. Nakatabang kini nga magpadayon ang akong mahangturong panglantaw sa kinabuhi ug unsa ko kabulahan, ug napahinumduman ko sa dili pagbaliwala sa mga butang. Nagserbisyo sab ko sa Young Women sa nanag-edad og 12-17 sa akong dapit. May mga kalihokan mi sa Huwebes sa gabii diin nagkat-on mi og lain-laing mga mithi sama sa Kaligdong ug Hiyas. Naningkamot ming mohimo og makalingaw ug makabayaw nga mga kalihokan! Magkat-on sab mi matag Dominggo unsaon paggamit sa ebanghelyo sa among kinabuhi.


text:
Hi Ako si Steve
Mahitungod Nako
Naggikan ko sa ‘kasarangan’ nga pamilya sa mga tuig 1960 nga may mama ug papa, may usa ka igsoong lalaki ug usa ka igsoong babaye ug malipayon hangtud sa edad nga 10. Sa mga rason nga wala nako mahibaloi adtong higayona, naghikog ang akong papa sa hapit na ko mag-11, gibilin ang akong mama nga may 3 ka gagmayng bata, walay sigurong kaugmaon, ug masulub-on. Ang misunod nga 5 o 6 ka tuig hilabihan ka lisud sa akong pamilya, napasagdan mi nga magpakabuhi nga may gamayng koneksyon sa gugma sigon sa akong nahinumduman. Mga kapin lang sa 2 ka tuig, nadiskobrehan nako ang akong hilig nga mohulma sa akong kaugmaon…ang motorsiklo. Sulod sa 12 ka bulan sa pagpalit sa una nakong motor naa ko sa lumbaanan nagsugod sa akong gilauman nga mahimong propesyunal nga tiglumba. Subo lang kay wala kini molampus, mao nga akong gisunod ang tradisyonal nga sanglitanan nga “kadtong dili makahimo, magtudlo na lang”, nga midala kanako sa tibuok kalibutan sa pagpanudlo sa liboan ka mga riders unsaon sa pagpadagan nga mas kusog apan luwas. Bisan akong gikonsiderar akong kaugalingon nga labihan ka bulahan nga tawo nga nakatrabaho sa akong pinakaganahang trabaho, ang labing dako nakong kalipay naggikan sa akong pamilya. Napanalanginan kong naminyo sa suod nakong higala ug kapikas ug duna mi 3 ka talagsaong anak. Ang akong mga kasinatian nagpakita nga bisan unsay imong sitwasyon sa imong pagkatawo, o sa imong pagtubo, ikaw dunay gahum sa pag-usab sa tanan ug sa bisan unsang butang. Kon may gusto ka sa imong kinabuhi, magpili ka ug dayon mobuhat.
Ngano nga Ako usa ka Mormon?
Sama sa tanan tingali, ang paagi sa pagpadako ug mga kasinatian nako sa kabatan-on naghatag og mahinungdanong leksyon kanako. Bisan natawo ko nga dili Mormon, o sa laing relihiyon, duna koy lig-ong pagbati sa husto ug sayop sukad bata pa sigon sa akong mahinumduman. Human sa pakyas nga makadaug sa mga lumba sa motor, ug pakyas sa unang kaminyoon, akong nahimamat kining talagsaon, masanagon ug makalingaw nga babaye. Si Karen. Natawo siya nga Mormon, apan dili na aktibo sa simbahan. Sulod sa mga bulan nagsugod ang among pagbati ug paghigalaay nga milambo ngadto sa atraksyon dayon paghigugmaay. Bisan walay usa namo ang nagdahum og malungtarong relasyon, among nakaplagan nga nagkasuod kami pag-ayo. Nianang panahona nakahukom si Karen nga sa di pa siya makasaad og relasyon sa akoa, kinahanglang magmatinud-anon siya sa iyang kaugalingon ug makasabut asa nga direksyon sa kinabuhi ang husto alang niya. Pinaagi sa kaugalingon niyang pagpamalandong, nakaingon siya nga sa pagkatinuod mituo siya ni Jesukristo ug nagkinahanglang mosubay sa kaugalingon niyang dalan labaw sa tanan. Kon gusto kong mokuyog niya, depende ra nako. Naglibug ko og napungot. Nia ang tawo nga nakat-unan nako sa paghigugma nga nagsubay og lahi kaayong dalan nga wala nako hisabti. Ang bugtong nakong kapilian mao ang pagsabut kon asa siya padulong ug dayon mohukom ko kon kana ba ang dalan nga gusto nakong puy-an sa tibuok kong kinabuhi. Sa misunod nga mga bulan sa pagtuon, pagmalandong, pag-analisar ug pag-ampo, ako mismo nasayud sa katinuod sa ebanghelyo. Sukad niadto akong natagamtam ang mga panalangin sa pagpakabuhi nga nahisubay sa mga pagtulun-an sa Manluluwas. Bisan og ang daghang mga hagit, nahibalo kong si Jesukristo naa ra sa akong kiliran. Bisan gihagit ko sa daghang tawo sa mga katuigan kabahin sa akong pagpasakop sa simbahan, giingnan lang nako sila nga ang kamatuoran mao gayud ang kamatuoran, dili igsapayan kon giunsa ni nimo pagkahibalo. Dili nako ikalimod ang kamatuoran sa ebanghelyo.
Unsaon nako pagpuyo ang akong tinuohan?
Daghan ko og oportunidad nga makaserbisyo sa simbahan. Sa mga calling sama sa pagtrabaho uban sa batan-ong mga lalaki, sa programa sa misyonaryo, Magtutudlo sa Sunday School sa Doktrina sa Ebanghelyo isip Group Leader sa High Priest ug sa young single adults, napanalanginan ko nga maapil sa daghang maayo nga buhat sa simbahan. Gawas sa akong pagserbisyo sa simbahan, naningkamot kong magkinabuhi nga nahiuyon sa mga baruganan sa ebanghelyo. Pinaagi sa akong negosyo ug isip tag-iya sa akong negosyo, kanunay kong mangita sa hustong paagi sa paghimo sa tanang butang. Kon ang mga kawani, mga isponsor ug tigsuporta mahibalo nga hingpit ka n 000021AF ga matinuoron ug ligdong, ang mga relasyon ingon man ang lebel sa pagsalig molambo nga molungtad sa tibuok kinabuhi. Naningkamot sab ko nga mahimong ehemplo ug magmaalamon sa akong mga anak. Nanghinaot ko nga pinaagi sa akong ehemplo sa pagtuo kang Jesukristo makatabang ko nila nga makaplagan ang ilang kaugalingong dalan sa pagpakabuhi sa hustong mga baruganan niining kalibutan.


text:
Hi Ako si Norman
Mahitungod Nako
Nagtubo ako sa usa ka gamay nga umahan sa Idaho ug nahibalo nga ako mamahimong usa ka batid sa kinaiyahan sukad sa ikaduhang ang-ang sa eskwelahan. Kining lawom nga tinguha sa karon midako nga nag-apil sa akong pamilya, musika, ug sa akong Mormon nga relihiyon. Tanan kini naghatag og kahulugan ug tumang kabuhong sa kinabuhi. Ang akong inahan nagagikan sa usa ka pioneer nga panulundon ug sakop sa Simbahan sa Mormon sukad sa pagkatawo. Ang akong amahan usa ka Dutch Reformed, usa ka Calvinist nga relihiyon. Bisan pa niana siya misuporta sa akong igsoon nga babaye ug kanako sa among relihiyon ug sa kadugayan mipasakop sa Mormon nga relihiyon. Gikan sa akong mga ginikanan nakat-unan ko ang mga hiyas sa trabaho, integridad, ug sa pagpangita sa kamatuoran ug pagsabut. Human sa high school, mibiya ako sa panimalay sa pagtuon og physics didto sa Boston ug sa New York. Samtang nag-eskwela, nahimamat ko ang usa ka babaye kinsa nahimo nakong asawa ug labing suod nga higala. Niana nga panahon siya hapit na mahuman sa iyang mga pagtuon sa pagpasundayag sa piano og dayag lamang miawhag kanako ngadto sa musika. Isip batan-on, nakat-unan ko ang pagtugtog og lainlaing mga instrumento, walay usa nga maayo kaayo. Sa ingon, akong nahibaloan nga ako madawat lamang sa pagka-conductor, ug tingali usa ka semiconductor tungod kay usa ko ka batid sa kinaiyahan. Sukad niana nga panahon, ang akong asawa ug ako kanunayng maapil sa musika diha sa among simbahan ug komunidad. Sama pananglit, nagpasundayag kami sa kang Handel nga Messiah kada tuig nga may tibuok orchestra ug koro sa panahon sa Pasko. Isip usa kabatid sa kinaiyahan, ako ang kahigayunan sa pagpaningkamot sa pagsabut ug sa paghan-ay sa butang diha sa atomic ug subatomic nga lebel, diin ako nakabaton og dako kaayo nga kalipay. Apan ako nakabaton og labaw pa ka dako nga kalipay ug katagbawan gikan sa paggamit sa mga pagtulun-an ni Jesukristo ingon nga gitudlo sa relihiyon nga Mormon nga maningkamot nga mahimong maayo nga impluwensya ngadto sa akong mga anak ug ngadto niadtong naglibut kanako.
Ngano nga Ako usa ka Mormon?
Natawo ako ngadto sa usa ka pamilya nga nagrepresentar sa pagka-Mormon ug sa usa ka relihiyong Protestante. Tungod niana, kinahanglan akong modesisyon sa akong relihiyosong direksyon sayo sa akong kinabuhi. Gitabangan ako niini nga paningkamot pinaagi sa akong tinguha nga mahimong scientist, nga sa akong panglantaw nagpasabut nga ako mamahimong usa ka tigpangita sa kamatuoran. Gikan sa tumang pag-ampo ug pagtuon, akong nahibaloan nga ang Kristiyanong mga baruganan nga gitudlo sa Simbahan sa Mormon mahitungod sa atong pagpakabuhi, atong relasyon ngadto sa Dios, ug sa mahangturong kinaiyahan sa pamilya nahimong sukaranan sa usa ka mainitong relihiyon. Niini nga proseso, nadawat ko ang lig-on nga saksi nga kini nga mga baruganan mga tinuod gayud, usa ka saksi nga naglahutay ug nagpadayon sa pagtubo hangtud niining adlawa. Kini wala nagpasabut nga ako nahibalo sa tanang mga butang. Sa relihiyon ug sa siyensa, kinahanglan gayud nga kita magmapainubsanon nga mahibalo nga kita mga bata pa ug daghan pang angay kat-unan. Sa tinuod, kana mao ang usa sa dako kaayo nga kalipay sa kinabuhi, nga magpadayon sa pagkat-on ug sa pag-uswag. Usa ka labing gamhanang prinsipyo mao nga ang Dios nahigugma kanatong tanan nga natawo niini nga yuta ug gusto nga kita mouswag ug magmalampuson. Ang relihiyon nga Mormon naghatag og dili matupngan nga panglantaw sa mga katuyoan sa kinabuhi.
Unsaon nako pagpuyo ang akong tinuohan?
Ang akong relihiyon nag-impluwensya sa tanang aspeto sa akong kinabuhi ug dili gayud kini mabulag. Kini nahimong labing mahinungdanon sa pagpatubo og lima ka anak, ang tanan kinsa may malampusong kaugalingon nga mga pamilya Ang akong pag-apil sa musika, nga akong gituohan nga usa ka celestial nga pinulongan, nakahatag kanako og dako kaayong kahigayunan sa pagtrabaho nga mabinantayon uban sa mga miyembro sa daghang mga kaliwat ug mga relihiyon. Ang akong propesyon isip usa ka batid sa kinaiyahan [physicist] nakahatag kanako, ug sa akong pamilya, og oportunidad sa pagbiyahe ngadto sa daghang mga nasud sa kalibutan sa pagtambong og mga komperensya ug pagt 000021E1 rabaho sa mga kaubang langyaw. Ako sa tinuod makasulti nga ako adunay daghan nga mga pangutana mahitungod sa akong relihiyon sama nga ako aduna mahitungod sa siyensya. Kini nagpadayon nga nahimong dakong oportunidad sa pagpakigbahin sa mga baruganan sa ebanghelyo ngadto sa mga higala gikan sa daghang nagkalainlaing mga nasud.


text:
Hi Ako si Richard
Mahitungod Nako
Natawo ko niadtong 1962 sa Georgetown, Guyana ug mibalhin sa UK samtang masuso pa ug usa sa lima ka anak. Nagdako ko sa Lungsod sa Buckinghamshire, England ug malipayon sa pagkabata. Ang akong mama usa ka tradisyonal nga asawa ug gipatubo kami sa kamapinanggaon ug Kristiyanong palibut. Ang akong Papa usa ka Police Detective ug siya akong bayani. Dihang nag-eskwela na ming tanan ang akong mama mi-kwalipay isip magtutudlo. Niadtong 1980 nag-pulis ko ug sa akong panarbaho nakadawat ko og siyam ka Pasidungog sa kaisug ug maayo kaayo nga pulis. Tungod niana gipadala ko sa Amerika, Canada ug Uropa diin daghan ko’g gitudlo bahin sa pagpahiuli sa hustisya ug pagbantay sa kasilinganan. Sa akong trabaho na-eksperto ko sa Tactical Firearms (SWAT) ug nagtrabaho niana sulod sa daghang tuig. Hangtud nga nahimo kong Tactical Firearms Commander nga responsable sa pagdumala sa giplano nang daan ug sa wala maplano nga nga panghitabo gamit ang pusil. Sa kinatibuk-an na-promote ko nga senior leader ug nahimong Local Police Area Commander sa lungsod sa Aylesbury niadtong 2007. Hinoon, ang kinadak-an nakong kalampusan mao ang akong pagpangasawa ni Gill niadtong 1984 ug ang pagkadunay duha ka nindot nga anak. Sila minyo na karon ug may duha na ko ka nindot nga apo; ang akong pamilya mao ang akong kinabuhi!
Ngano nga Ako usa ka Mormon?
Isip usa ka ulitawo nagkinabuhi ko nga lingaw-lingaw lang. Maayo akong trabaho sa pagka-pulis ug apil sa grupo sa mga ulitawo nga ganahan gyud og party. Motrabaho ko’g maayo ug maglingaw-lingaw ko’g maayo. Dihang nag-baynte na ko dili na ko komportable sa akong kinabuhi ug nakamatikod nga dunay kulang. Tingali relihiyon ang kulang, mao nga mibalik ko sa namathan nga Katoliko ug, bisan ganahan ko sa mga tawo, sa akong katingala wa ko mobati nga kini mogiya sa akong direksyon. Misulay ko og laing simbahan, ug misimba sa evangelical nga pundok, ug mao gihapon akong gibati. Dayon nakahimamat ko og miyembro sa Ang Simbahan ni Jesukristo sa mga Santos sa Ulahing mga Adlaw ug pinaagi niya nahimamat nako ang mga Misyonaryo. Diha dayon sa ilang pagsulti akong namatikdan nga mao na ni! Kini ang akong gipangita � Gibati ko kini ug nahibalo ko nga ang ilang gipangsulti tinuod. Makahimuot gayud dihang kabahin na sa bunyag, ug sa dakong kausaban sa kinabuhi, wala ko mobati nga napugos. Gihunahuna nako og maayo ang akong kaagi ug mibati nga gidala ko niini nga Simbahan tungod sa hinungdan; ug mihukom nga sutaon unsa ang hinungdan. Nalipay ko nga nagpabunyag ug nahinumdom sa tugbang nga kalipay sa mao nga desisyon niadtong 1983.
Unsaon nako pagpuyo ang akong tinuohan?
Nalipay ko sa akong pagkamiyembro sa Simbahan ug nangalagad sa daghang posisyon sa pagkapangulo ug pagpanudlo, lakip ang pagka-Bishop. Gikalipay nako ang pagsunod sa akong tinuohan ug miapil sa daghang boluntaryo nga pagserbisyo sa komunidad. Naglakip kini sa mubong panahon nga pag-atiman sa bata nga may kakulangan, paghusay sa mga kasungian ug pagpamunit og sagbut sa kasilinganan; diin nalingaw gayud ko! Kanunay kong nangita'g oportunidad sa pagserbisyo sa uban ug niadtong 2010 gisugdan ang �Ten-a-Day� Blog nga nag-awhag sa mga tawo sa paghimo og napulo ka lain-laing buhat sa kamabination matag adlaw.


text:
Hi Ako si Emily
Mahitungod Nako
Ako daghang mabuhat og dungan, sama sa kadaghanang mga babaye! Ang akong importanting tahas sa pagkakaron mao ang pagkaasawa, pagkainahan, ug pagka-full-time nga propesyonal sa public health, ug uban pa. Kon ako wala sa trabaho, makaplagan ako kauban sa akong tulo ka gagmay nga mga bata (sa sports, eskwelahan, playgroup, preschool, leksyon sa musika, ug uban pa), naninguha nga malimpyo ang akong balay, nagboluntaryo sa simbahan, o nangita og higayon nga makahangup sa akong bana. Gusto ko nga mobasa, moluto, ug makig-uban sa mga higala. Wala gyuy laay nga higayon sa among panimalay, ilabi na kay ang akong bana ug ako parehas nga nagtrabaho sa international development ug kanunay kaming nagsakay og mga eroplano. Ang among pamilya nagpuyo kadaghanan sa langyaw nga dapit sa ulahing dekada, ug kana nahimong mabungahon, makapadasig, ug talagsaon nga kasinatian alang kanamo kay among nasabtan ug nagustuhan ang daghan kaayong uban nga mga nasud ug mga kultura. Ang pagpalambo sa mga kinabuhi sa kalibutan sa kabus nga populasyon usa ka personal ug propesyonal nga misyon alang kanamong duha, ug naninguha kami sa pagtabang sa among mga anak sa pagsabut nga ang mga tawo sa tibuok kalibutan sa daghan kaayong mga paagi sama kanato, ug adunay unang sama nga mga panginahanglan ug mga gusto sama kanato. Tali sa tanan nga “ kinahanglanon” nga mga kalihokan sa kinabuhi (nga usahay nasobrahan kaayo!), kami maninguha sa pagsal-ot og makalingaw nga mga butang nga gusto namong buhaton nga mag-uban. Mga pancake sa mga buntag sa Sabado, pag-adto sa among paborito nga museo, pagsakay sa subway, mga piknik diha sa nataran sa luyo sa balay, usa ka adlaw sa dagat, o usa ka takus sa ice cream.
Ngano nga Ako usa ka Mormon?
Ang pipila tingali moingon nga usa ko ka Mormon tungod kay ako gipadako nga Mormon, apan kana wala gayud mag-asoy sa tibuok istorya. Ako nagtuo nga adunay punto nga moabut sa kada kinabuhi sa tawo nga sila modesisyon alang sa ilang mga kaugalingon unsay ilang gituohan ug unsaon nila pagdumala ang ilang mga kinabuhi ug pagpasanay og ilang kaugalingon nga mga pamilya. Ako moingon nga kana nga punto alang kanako dili lang kausa nga panghitabo, apan hinoon usa ka anam-anam nga proseso sa high school, kolehiyo, ug sayo sa pagkahamtong. Ang akong mga ginikanan kanunay nga nag-awhag kanamo sa pagpalambo sa among kaugalingon nga kahibalo ug pagsabut kalabut sa Langitnong Amahan ug sa Iyang mga pagtulun-an, ug gitudloan kami unsaon sa pagbuhat niini. Kini nga mga himan nga gitudlo sa akong mga ginikanan ug sa mga magtutudlo sa Simbahn naglakip sa: pag-ampo (mangutana sa Dios kon unsay imong gibuhat husto o tinuod ba), pagtuon sa mga kasulatan (aron mahibalo ka mahitungod sa imong gipangayo), ug sa paggamit gyud sa mga baruganan sa ebanghelyo nga gitudlo kanamo (nagpakita sa Langitnong Amahan nga ikaw andam sa pagbuhat sa imong bahin). Kon ikaw nagbuhat unsay matarung, ang Langitnong Amahan mopahibalo kanato. Ang pagka-Mormon maoy usa ka pasalig nga seryoso kong gihuptan, ug usa nga nagkinahanglan og panahon ug paningkamot. Wala ako magpakabuhi sumala sa unsay “gisulti” sa akong mga ginikanan sa dihang bata pa ko. Usa ko ka Mormon tungod kay ako nagtuo niini nga mga baruganan sa ebanghelyo nga tinuod. Kining naggiya nga mga baruganan nagkinahanglan og paningkamot, apan kini nagdala og kalipay, dili lamang dihadiha, apan sa taas nga tagal sa panahon.
Personal nga mga Istorya
Unsay nakatabang sa pagpalambo og kahusay sa inyong panimalay?
Uban sa nagkapuliki nga eskedyul sa duha ka mga gin 00001D53 ikanan ug sa among tulo ka gagmay nga mga anak, ang among pamilya makagamit sa tanang tabang nga among makuha sa pagtukod og kahusay sa among panimalay. Ang among labing maayo nga tip—among igahin ang kada Lunes sa gabii sa paghimo og gabii sa pamilya, ug nakahimo kini sa tanang kalainan sa among mga kinabuhi. Ang mga Mormon usahay nagtawag niini nga gabii og “Family Home Evening” ug giawhag kami sa paghimo niini kada semana. Sa panahon sa gabii sa pamilya kasagaran kami mogamit og pipila ka mga minuto sa pagribyu og bisan unsang malisud nga mga problema, negosyo sa pamilya, mga petsa sa kalihokan, o espesyal nga mga hitabo sa semana. Dayon kami adunay ingon og mubo nga leksyon o kalihokan, nga may daghang mga kapilian. Usahay kami moasoy og istorya gikan sa mga kasulatan (Daniel diha sa langub sa leon kanunay ang mananaog, kompleto sa mga tunog ug maukyabong paghubad) ug maghisgot mahitungod unsay atong makat-unan gikan sa istorya. Sa uban nga mga higayon maghimo kami og mga biskwit alang sa among mga silingan, magdula, maghimo og ice cream, o maghisgot mahitungod sa mga paagi nga among magamit sa pagsulbad og problema, pagkunhod og panaglalis, o mas andam nga makigbahin sa among mga dulaan ( kana angay usab sa mga hamtong ingon man sa mga bata.). Kasagaran kami mag-awit og pipila ka mga kanta, may makalingaw nga kalihokan, ug pangaon sa pagtapos niining tanan. Ang mga resulta nahimong makahuluganon! Samtang naghimo kami og gabii sa pamilya kada semana, among nakita nga nahimo kaming mas suod isip pamilya, ang among paagi sa pagsinultihanay namaayo, among nakita ang minos nga panaglalis, ug mas daghang pagpahayag sa gugma, ug among gibati ang mas naghiusa ug husay nga pagbati diha sa among panimalay. Ang among mga bata magpaabut sa gabii sa pamilya kada semana, ug amo silang apilon sa pagplano ug paghimo niini nga mga kalihokan. Ang among panimalay mas malipayon nga dapit tungod sa gabii sa pamilya!
Unsaon nako pagpuyo ang akong tinuohan?
Naninguha ako sa pagsunod sa akong relihiyon sa aktibong paagi. Sa akong kasinatian, kon mas positibo ug mapasaligon ako ngadto sa pag-apil ug pagserbisyo sa simbahan ug sa akong komunidad, mas labaw ka mapasaligon ug malipayon ang akong bation, ug labaw akong nagtuo nga ako nag-uswag. Pinaagi kini sa pagserbisyo ug sa paglihok diha sa unsay akong gituohan nga ako mobati sama nga ako nahimong mas maayo nga tawo, ug mas maayo nga Kristiyano—mas sama sa usa ka tawo nga gusto ni Jesukristo nga ako mamahimo. Sa pagkakaron, ako okupado kaayo sa pundok sa kababayen-an sa among simbahan. Gigahin nako ang akong oras diha sa pagpangulo niini nga pundok ( labaw mi sa 100 nga kababayen-an) uban sa tulo ka lain nga mga babaye sa akong kongregasyon, ug ako sa hingpit gustong makigtrabaho kanila. Kami naghan-ay ug nagtudlo og mga leksyon/panaghisgutan kada Dominggo sa simbahan, ug among gisiguro nga ang kababayen-an ug mga pamilya sa among kongregasyon mga maayo sa pisikal, emosyonal, ug espiritwal nga panglantaw. Adunay importanting programa sa among simbahan diin ang kakabayen-an magpares sa pagbisita og pipila ka kababayen-an kada buwan, pakigbahin og mubo nga espirituhanong mensahe, ug sa pagkumustahay lamang sa usag usa. Tungod kay daghan kaayo nga mga tawo niini nga dapit ang walay mga paryente sa duol, kini nga programa nagmugna og importanting sistema ug usa ka tinuod nga kalig-on ngari kanako sa personal nga paagi. Napanalanginan ako ug ang kinabuhi sa akong pamilya napalambo pinaagi sa pakig-abin uban niini nga kababayen-an nga dili gayud nako mahimong mailhan kon wala pa ni. Sa among pundok sa kababayen-an nagplano usab kami ug naghimo og daghan kaayong mga kalihokan og mga hitabo aron magkainilhanay og maayo ang usag usa, aron mailhan ug matubag ang mga panginahanglan sa among mga pamilya ug sa among komunidad, ug aron makakat-on og bag-ong mga talento ug mga kahanas. Ang pipila sa bag-ohay nga mga ehemplo: nagpasiugda kami og seminar sa nutrisyon ug seminar sa pag-ehersisyo uban ang rehistrado nga tigplano og pagkaon [dietitian], nagplano og kalihokan sa serbisyo sa komunidad diin kami nanghimo og mga habol sa gagmay nga mga bata ug mga kit sa bag-ong inahan nga idonar ngadto sa lokal nga sentro nga paanakan diha sa siyudad, naghimo usab kami og leksyon sa Dominggo kalabut sa gahum sa pag-ampo diha sa among mga kinabuhi. Ang pag-ampo sa tinuod maoy usa sa labing importante nga mga paagi nga akong gipakita ang akong hugot nga pagtuo—yano kini nga baruganan, apan ang pag-ampo maoy usa ka butang nga mabuhat ni bisan kinsa sa bisan unsa nga panahon. Nagtuo ako nga ang Dios namati ug nagtubag sa atong mga pag-ampo, ug akong nahibaloan nga kon mas mapasaligon ako sa pagsunod sa akong relihiyon, mas mailhan nako ang mga tubag sa akong mga pag-ampo sa akong inadlaw nga kinabuhi. Ang Dios kasagaran nagtubag sa akong mga pag-ampo pinaagi sa ubang mga tawo kinsa naninguha og maayo sa pagsunod sa ilang relihiyon. Kana dili sulagma, nagtuo ako.


text:
Hi Ako si Karina
Mahitungod Nako
Ako si Karina Tapia Navas; ganahan ko og sports, labi na sa Judo. Ang pag-adto sa beach usa sa akong paborito. Ikaduha ko sa upat ka anak. Nag-eskwela ko og Physical Therapy ug nagpuyo ko karon sa akong igsoong babaye, sa iyang bana ug sa akong duha ka pag-umangkon si Noelia ug Camila. Ang akong ganahan mao ang paggahin og panahon uban sa akong mga higala ug pamilya. Ganahan ko maghimo og dessert alang nila.
Ngano nga Ako usa ka Mormon?
Usa ko ka Mormon kay mao kana ang kinabuhi nga gusto nako, mao kini ang sakto nga dalan ug ang paagi nga ako makatabang ug mahimong positibo nga ehemplo sa mga tawo. Nasayud ko nga ang akong mga ginikanan nakahimog maayong desisyon sa ilang pagkakabig sa ebanghelyo, tungod kay nakahatag kana og oportunidad-sa akong igsoon ug nako- nga makahibalo sa gugma sa Langitnong Amahan alang sa iyang mga anak dinhi sa yuta. Nasayud ko nga ako anaa sa saktong dalan tungod kay mao kana ang gibati sa akong kasingkasing.
Unsaon nako pagpuyo ang akong tinuohan?
Kanunay kong maningkamot sa pagpakigbahin sa ebanghelyo sa mga higala ug mga tawo nga akong nailhan. Ganahan ko nga ang tanan makadawat sa mga panalangin nga akong nadawat sa akong kinabuhi, nga gigiyahan sa ebanghelyo.


text:
Hi Ako si Colton
Mahitungod Nako
Usa ko ka bana ug amahan. Kini nga mga tahas namatud-an nga pinakamahagiton ug pinakamagantihon. Ang panahon nga ikauban ang akong pamilya sa katapusan sa semana nagpalinaw sa akong hunahuna. Kon wa koy trabaho o di kauban ang pamilya, magbisiklita ko. Mas ganahan kong mopasaka sa bungtod.
Ngano nga Ako usa ka Mormon?
Akong gibati ang kabulahan nga natawo sa akong tinuohan. Giingon, nga gihunahuna gyud nako ang pagpili nga mahimong Mormon. Nahitabo ni mga 20 anyos ko dihang nakita nako nga ang estilo sa akong kinabuhi dili padulong sa pagkamalipayon. Kana nga pagpili nakapahimo nako sa pagsimba kanunay, didto nagsugod kon unsa ako karon.
Personal nga mga Istorya
Sa unsang paagi nga ang imong mga talento ug mga gasa nakapanalangin sa uban?
Kasagaran kita ang instrumento sa tubag sa pag-ampo sa uban. Tanan kita gipanalanginan og mga talento ug gasa ug ang atong kaandam nga mopakigbahin niini sa uban naglig-on kanila ug kanato.
Unsaon nako pagpuyo ang akong tinuohan?
Ganahan kong mosimba matag semana. Kanunay ko kining gipaabut, Sakrament, pagpanganta, Sunday School, Priesthood. Ang kahibalo nga mahitabo kini matag semana naghatag nako og malinawong pagbati. Bulahan kong nagserbisyo sa Sunday School nga naghagit nako nga mangulo ug kanunay nga magkat-on.


text:
Hi Ako si Lisa
Mahitungod Nako
Tingali makaingon mo nga sama ra ko sa ubang babaye, Asian nga estudyante. Dagko ko og grado, dili magsapatos sa balay ug tiggamitan ko og chopstick. Hinoon, kon mangutana ka sa uban nakong higala ingnon ka nila nga sama ra pud ko sa uban. Ganahan kaayo ko sa service organization nga gitawag og Operation Smile. Sa milabayng duha ka tuig may kapin sa 1,100 ka oras ko sa pagserbisyo aron mapadayon ang paningkamot. Ang akong trabaho niini nga organisasyon nakahatag nako og dakong gugma ug pangalantaw sa kinabuhi. Inubanan sa ebanghelyo ni Kristo, makaingon ko sa tinuod nga may dako kining epekto nako labaw kay sa bisan unsa. Nagdasig kini kanako sa pagserbisyo, ug nagpahibalo nga mas dako ang akong kalipay sa kinabuhi samtang nagtabang sa uban. High school senior ko karon, naningkamot sa akong pinakamaayo sa eskwelahan. Hapit na ko mag-college, ug mahinamon ko nga moabut kining bag-o nga mga hagit ug kasinatian. Mahadlok kaayo sa butang nga may balhibo, Madasigon nga lider sa tanang butang, ug ganahan motan-aw sa Food Network. Ang unang gihimo nako sa akong pagka-adult mao ang paghimo og profile sa Mormon.org. High school senior ko, Humanitarian, nangandoy nga ma-journalist- Mormon.
Ngano nga Ako usa ka Mormon?
Nabunyagan ko sa pag-14 nako sa akong ika-8 nga grado sa middle school. Usa ko ka Mormon kay sa wala pa ko moanhi sa yuta miuyon ko sa Langitnong Amahan nga buhaton nako ang tanan aron makabalik kaniya. Nahibalo ko nga pinaagi sa Iyang walay katapusang ebanghelyo sa kamatuoran, akong maangkon ang mahangturong himaya- kini ang bugtong paagi. Usa ko ka Mormon kay walay makahatag og dugang kalipay niini nga kinabuhi kay sa mga tawo, higala, mga oportunidad, pagpamatuod ug panalangin nga akong nasinati pinaagi sa Simbahan. Sa tinuoray walay makahatag nako og dugang kalipay o kalinaw kon naa ko sa kasagmuyo kay sa akong makit-an niini nga Simbahan. Ang mga tawo nga nagpalibut nako mga tigsuporta gyud nako, ang mga kasulatan (nga naglakip sa Basahon ni Mormon, Biblia, ug Doktrina ug mga Pakigsaad, ug uban pa) naghatag nako og balaang mga tubag, kahibalo nga ang tanan mamaayo ra, ug panalangin ang mga pagsulay. Mapasalamaton kaayo ko nga duna koy kahibalo sa kinabuhing dayon ug sa mahangturong kaminyoon. Labi na sa akong pagka-high school, nakakat-on ko nga lisud gayud ang pagpadayon kon wala ang Simbahan sa akong kinabuhi. Usa kadto ka panahon sa tinuoray nga hagit. Dunay daghang gidahuman ug pagpamugos gani gikan sa imong pinakasuod nga higala aron malayo sa dalan sa kamatuoran ug kamatarung. Bisan og duna koy mga pagpili nga dili maayo, nahibalo ko nga makahinulsol ko ug makakaplag og tubag gikan sa Langitnong Amahan. Dili niya “tuyo” ang “pagsakit” kanako, kondili, iya kong gihatagan og mga pagsulay nga akong mabuntog alang sa akong kaayohan. Pipila lamang kini ka rason ngano nga usa ko ka Mormon. Pinaagi sa Espiritu Santo nakumpirmar diri nako nga pinaagi lang sa Iyang plano akong makab-ot ang tinuod ug hingpit nga potensyal. Gimahal nako ang Ebanghelyo sa tibuok kong kasingkasing, ug utang nako kinsa ko ug unsa ko sa umaabut.
Personal nga mga Istorya
Palihug pakigbahin sa imong mga pagbati/pagpamatuod sa Pagpahiuli sa Ebanghelyo.
“Kay nahibalo ko nga buhi siya…” Gihatagan ko ani nga pagtulun-an sa Seminary (usa sa akong klase gawas sa eskwelahan atol sa tingklase uban sa mga estudyante nga susama nako og edad sa pagkat-on, paglambo ug pagtudlo). Lisud tubagon kini pangutana kon kini dili balihon. Akong gibali ang pangutana ug miingon “Kon nahibalo ko nga wala Siya mabuhi…” Kon NAHIBALO ko nga wala SIYA mabuhi, ug NAHIBALO ko nga ang Ebanghelyo wala mapahiuli sa yuta-- kon nahibalo ko niining mga butanga uban sa hugot nga pagpamatuod ug kombiksyon, gamay ra kaayo ko og buhatunon. Nahibal 00001FCF o kong dili ko ingon kalig-on sama karon. Nahibalo kong magmasulub-on ko, ug sa mga panahon nga mawad-an ko sa paglaum maluya ko, ug masagmuyo. Nahibalo kong dili ko magpakabana sa paghigugma ug pagserbisyo, ug dili maningkamot og mas maayong kinabuhi. Kon nahibalo ko nga ang Plano sa Kaluwasan dili tinuod, hilabihan ang akong kasubo nga dili na ikauban sa sunod kinabuhi ang akong mga minahal. Kon mituo ko nga ang mga kaminyoon ug pamilya dili magmahangturon, magsubo ko sa hilabihan gayud. Kon nahibalo ko nga wala koy kadangpan sa matag aspeto sa akong kinabuhi, kon nahibalo ko nga walay masayud sa tanan nakong kabalaka ug walay maminaw sa pag-ampo-- Walay direksyon ang akong kinabuhi. Sakit kini. Walay pulos. Walay paglaum. Maayo na lang, nahibalo ko sa kasingkasing, hunahuna ug kusog nga duna koy maloloy-ong Amahan sa langit kinsa gusto nga makabalik ko kaniya. Nahibalo ko nga lig-on ko, napili ug pinili nga anak kinsa napanalanginan nga moanhi sa yuta niini nga panahon sa talagsaon ug balaang katuyoan. Nahibalo kong magkauban ang akong pamilya sa kahangturan, ug magpuyo nga malipayon sa hangtud. Nahibalo kong dunay tawo nga nahigugma nako labaw pa kay sa pagsabut sa uban- ug siya nahigugma kanimo ug kanako. Nahibalo ko nga kon ako ra ang tawo dinhi sa kalibutan, Siya magpakabuhi gihapon ug mamatay alang kanako. Nahibalo ko nga ang tanang hitabo may hinungdan, ug ang mga pagsulay haum alang sa matag usa kanato. Nahibalo ko nga moabut pa ang pinakamaayo, ug makahimo ko sa tanang butang pinaagi kaniya. Dili lang pipila ka butang, apan TANANG butang. Nahibalo ko niini, kay nahibalo ko nga Siya buhi.
Ngano nga ang Mormons magmisyon?
Ang misyonaryo nga buhat usa sa pinakaunang paagi nga makabalik pag-usab sa Ginoo ang iyang mga anak. Mituo kami nga tanan kita nahibalo ug nagsimba sa Dios sa langit. Ang mga misyonaryo ipadala og misyon sa tibuok kalibutan aron sa pagsangyaw sa Ebanghelyo ug pagpahinumdom sa tanan niyang anak sa ilang pakigsaad ngadto Kaniya. Dili rekisito nga magmisyon ang tanang miyembro, hinoon gihangyo nga tanang takus sa pagsakripisyo og duha ka tuig sa pagserbisyo sa ilang Dios. Daghan sa akong higala nangutana nganong ang batan-ong mga lalaki nga mag-college nga (Elders) ug ang mga babaye (sisters) wala mo-prayoridad sa edukasyon o trabaho sa di pa magmisyon. Sa pagtubag niana, moingon ko nga ang ang edukasyon gihatagan sa pinakataas nga bili sa Simbahan. Sa usa sa pinakasagradong mga basahon nag-ingon “Bisan unsa nga baruganan sa salabutan nga kita makakab-ut niini nga kinabuhi, kini makadala uban kanato sa pagkabanhaw. Kon ang usa ka tawo makaangkon og daghan pa nga kahibalo ug salabutan dinhi niini nga kinabuhi pinaagi sa iyang kakugi ug pagkamasulundon kay sa uban nga tawo, siya adunay daghan nga kahigayunan didto sa kalibutan nga umaabut.” Samtang kini nagpasabut sa sekular nga kahilabo, nagatuo kami nga ang pag-angkon og espirituhanong kahibalo sama ra, kondili, labaw ka importante. Samtang ang pagbiya sa eskwela alang sa duha ka tuig nga misyon usa ka sakripisyo, tuohi nga ang mga panalangin ug sugo sa Ginoo sa pagsangyaw sa Ebanghelyo sa tibuok kalibutan usa gayud ka klaro nga prayoridad. Ang among naangkon nga panalangin gumikan sa misyonaryo nga pagserbisyo (pagtinabangay, pagdumala sa oras, pagtinguha, pagserbisyo) makatabang sa paglig-on ug pagsuporta sa sekular nga pagtuon. “Pangitaa ninyo gikan sa labing maayo nga mga basahon ang mga pulong sa kaalam; pangitaa ang pagtulun-an, gani pinaagi sa pagtuon ug usab pinaagi sa hugot nga pagtuo” ( D&P 88:118). Dunay espesyal nga dapit sa akong kasingkasing ang mga misyonaryo kay usa ko sa direktang natabangan sa ilang buhat. Nahibalo ko sa epekto nga ikahatag niining batan-ong mga sister ug mga elder sa daghang tawo ug diha dayon makasinati sa kalipay ug kausaban nga ilang mahimo sa mga tawo, pamilya ug umaabut nga kaliwatan. Akong gisuportahan ang mga misyonaryo pinaagi sa sulat, pagsangyaw sa ebanghelyo gamit ang internet, ug paghatag og referrals.
Unsaon nako pagpuyo ang akong tinuohan?
Karon, nagserbisyo ko og duha ka calling sa Simbahan. Apil ko sa among Stake Youth Council, nga moplano ug mohimo sa mga kalihokan alang sa tanang batan-on sa among stake. Ikaduha, lider ko sa batan-ong mga babaye sa akong ward, pundok ni sa mga miyembro sa usa ka dapit sa nanag-edad og 12-18. Mangulo ko og mga miting, motabang pagplano og mga kalihokang makalingaw ug makabayaw, ug tabangan ang madasigong mga batan-ong babaye nga motubo ug molambo sa kining gitawag namo og “Mga Mithi sa Young Women” nga naglakip sa Hugot nga Pagtuo, Kahibalo, Maayong mga Buhat, Kaligdong [Integridad] ug Hiyas, ang pipila. Kini nga mga calling nakatabang kaayo ug mipanalangin sa akong kinabuhi. Ang panahon ug paningkamot sa matag usa ka calling gamay ra kaayo ikumpara sa akong nakat-unan ug akong nadawat. Gisunod nako ang akong tinuohan pinaagi sa pagsimba, pagbayad sa ikapulo, ug pagserbisyo kutob sa mahimo. Naningkamot kong magpakabuhi sa akong nahibaloan ug nakat-unan


text:
Hi Ako si Mossi
Mahitungod Nako
Unsaon nako paghulagway ang akong kaugalingon? Oh … Aniay usa … ganahan ko og musika. Sa dose anyos pa ko naangkon nako ang uanang gitara ug sukad niana giganahan nako pag-ayo. Morag mao na ang labing makanunayon sa akong pagkatawo sukad niana. Nakaapil ko og daghang mga banda ug nakasulat og musika sa daghang mga proyekto ug sa milabayng pipila katuig ang musika nahimong importanting bahin sa akong panarbaho. Kadiyot lang … Akong gihigugma ang akong pamilya. Naminyo ko sa pag-edad nako og 25 ug paglabay sa tulo ka tuig miabut ang among unang anak. Amahan ko apan bag-o pa akong nahimong amahan maong naningkamot ko kon maayo ba ko niini o dili. Malingaw ko sa daghang mga hobby apan kon di ko magpatukar, ang skateboarding ug surfing maoy akong kalingawan. (Tingali tungod kay ang akong pagkatin-edyer didto ko magpuyo sa Orange County.) Nia ang makalingaw nga bahin, naa pa ko sa kolehiyo … miabut og napulo ka tuig sa pagkuha og AA ug karon nag-eskwela nako og bachelors degree. Gibati nako nga ako ang tigulang sa akong tanang mga klase apan ako giganahan kay hapit na ko mogradwar.
Ngano nga Ako usa ka Mormon?
Ang akong kinabuhi dunay mga kasinatian nga nagtudlo nako bahin ni Jesukristo. Ang uban maayo ug ang uban di maayo apan ang tanan nagtudlo nako bahin sa Dios ug sa iyang gugma nako. Dihay mga higayon nga natestingan ang akong pagtuo sa Dios, ug bisan ang akong pagpakabuhi, apan ang makapaikag mao nga niining tanang mga pagtesting miabut ang mga pangutana. Giisip nako kining mga pangutanaha nga maayong butang tungod kay kinahanglan kong mangita sa mga tubag sa akong kaugalingon ug nakat-on nga sa akong pagserbisyo sa uban ug pagpaningkamot nga mahisama ni Jesukristo akong nakita ang mga tubag sa pangutana, solusyon sa mga problema ug gani sa klaro nga direksyon nga akong gikinahanglan. Nasayud ko nga ang Dios gusto nga kitang tanan magmalipayon ug nga gusto siya nga makasabut ta unsaon sa pagpangita sa kalipay ug katuyoan sa atong kinabuhi. Alang nako ang Simbahan ni Jesukristo sa mga Santos sa Ulahing mga Adlaw nakahatag nako niana nga matang sa kasinatian. Ang akong tumong mao ang pagpakabuhi sama ni Kristo sa paghigugma sa usag usa ug mahimong higala o igsoon ni bisan kinsa nga akong mahimamat. Mao kana ang gitudlo kanako isip usa ka Mormon. Di ko pirming Mr. Happy, di ko hingpit, kasagaran makabuhat ko og di maayong butang ug usahay di ko malipay sa mga tawo ug sa mga butang nga ilang gibuhat apan ang pagkamiyembro sa simbahan ni Jesukristo sa mga Santos sa Ulahing mga Adlaw nakatabang usab nako nga ang kinabuhi usahay mahagiton ug usahay ang mga tawo di magsinabtanay, usahay makahimo ta og sayop nga pagpili ug nga ang pagbinuotan ug pagmalipayon di sayon. Sa katapusan usa ko ka mormon tungod kay bisan moagi kita niining tanang kasinatian, nasayud ko nga ang Dios nahigugma sa matag usa nato ug gusto nga kita iyang makauban pag-usab bisan pa sa matang sa mga butang nga atong nahimo dinhi sa kinabuhi. Nasayud ko nga ang Dios nahigugma nato nga mihatag siyag paagi aron kita makasabut kinsa kita unsaon nga kita magmalipayon sa kahangturan ug nindot kanang butanga.
Unsaon nako pagpuyo ang akong tinuohan?
Sa akong pagtuo importante nga maghigugmaay sa usag usa. Ang dakong butang nga atong mahimo sa usag usa mao ang pagtan-aw sa usag usa kon kinsa kita ug unsay atong potensyal. Akong gisunod ang akong pagtuo pinaagi sa paghigugma sa uban. Gihigugma nako ang mga tawo ug ang nindot nga mga istorya nga gipaambit sa uban. Sa akong pagtuo ang tanan dunay istorya ug akong nahibaloan nga bisan kinsa ang mopaambit sa ilang kasinatian ngari nako sa kasagaran madasig ko. Ang mga tawo talagsaon tungod kay kitang tanan dynamic. Mao kana ang nakapanindot niining kinabuhia. Akong nakita nga 00002488 kon kita mopaambit og gugma, kapuangod ug pagsabut sa usag usa kita dunay gahum sa pagbalhin og mga bukid.


text:
Hi Ako si Ling Wai-yee (Linda)
Mahitungod Nako
Positibo ako nga babaye nga nalipay sa kinabuhi bisan og kini lisud. Isip usa ka super mama aron mahimo ang tahas sa usa ka inahan, panarbaho, panerbisyo sa Simbahan, ug personal nga kalamboan sa kalibutan nga labihan ang kompetisyon, naglisud ko sa pagbalanse, apan may butang sa akong hunahuna ug kasingkasing nga nagtabang sa akong determinasyon aron magpadayon. Ganahan ko og musika, sayaw, art, maghunahuna, mag-hike, ug magbiyahe libut sa kalibutan. Ganahan usab kong makighimamat og lain-laing matang sa mga tawo ug mahibalo sa ilang kasinatian, pangandoy, ug panghinaut, nga makadugang sa akong espiritwalidad ug panglantaw sa lahi nga pamaagi. Mituo ko nga ang gugma, kamabination, ug kalooy makabayaw sa mga tawo ug makaayo sa kalibutan kon ang mga tawo moabli sa ilang kasingkasing ug hunahuna alang sa kausaban. Nanghinaut kong mahimong usa ka ligid sa pagpa-iswag sa kalibutan ug modasig sa batan-ong henerasyon karon sa pagpasiugda og maayong pagpakabuhi uban sa kamasaligon ug pagtahud.
Ngano nga Ako usa ka Mormon?
Ngano nga usa ko ka Mormon? Nakapangutana ko sa kaugalingon sa milabayng katuigan. Nahibalo ko bahin sa Simbahan ni Jesukristo sa mga Santos sa Ulahing mga Adlaw sa tin-edyer pa ko. Niadtong panahona, interesado ko og relihiyon ug nakadayeg kaayo sa kugihang mga misyonaryo nga misakripisyo sa ilang panahon, kwarta, edukasyon, o panarbaho aron mobiyahe og lagyo gikan sa ilang nasud ngadto sa laing nasud aron makat-on og bag-ong pinulongan ug magsangyaw sa ebanghelyo. Tungod sa pagdasig sa mga misyonaryo, nagtuon ka sa mga kasulatan, nag-ampo, ug mitambong og mga miting sa Simbahan aron pangitaon ang akong pagpamatuod. Tungod sa kusganong pagsupak sa akong mga ginikanan nga moapil ko sa mga kalihokan sa Simbahan, naghulat ko og tulo ka tuig aron mabunyagan ug dayon makabaton og pagpamatuod. Human sa bunyag, akong nadungog ang hinay, hinagawhaw nga tingog nga balik-balik nga nag-ingon kanako sa pagsunod sa mga sugo, ug mipainit sa akong kasingkasing. Diha dayon nahibalo ko nga ang Espiritu anaa kanako ug mogiya kanako. Bisan karon, kini nga panumduman lab-as gihapon ug ang init nga pagbati anaa gihapon. Paglabay sa panahon, miagi ko og daghang pagsulay aron magpadayon ang akong pagtuo ug pagka-Mormon sa lahi nga mga ang-ang sa kinabuhi, panarbaho, ug sa sosyal nga mga kahimtang. Bisan og nakamisyon ko kaniadto, grabe kaayo ang tintasyon sa taas nga panaw sa kinabuhi nga ako nagkinahanglang magbantay gayud sa kalibutanong mga laang sa tanang panahon. Kon mosalop na ang adlaw, ug ikaw nag-inusara nga makigbugno sa tintasyon ug kalisdanan, makapangutana ko ngano nga Mormon man ko ug dili sakop sa laing relihiyon o ordinaryo nga tawo kinsa hayahay ra kaayong tan-awon ug wala kaayoy mga kaakohan. Hinoon, ang hinay, hinagawhaw nga tingog mohupay kanako ug mopasalig kanako nga ang akong pagpili eksakto. Kon ako dunay kalinaw ug kamaya sa ebanghelyo, akong maamguhan nga ang mga sugo mao ang mga panagang nga manalipod kanako gikan sa mga sayop ug kadautan ug mabati ang kagawasnon nga walay kahadlok tungod sa Pag-ula ni Jesukristo. Ako mapasigarbuhon ug malipayon sa akong pagka-Mormon tungod kay ang Dios buhi, ang Simbahan tinuod, ang Basahon ni Mormon pulong sa Dios, ug dako kaayo og bili kanako.
Unsaon nako pagpuyo ang akong tinuohan?
Ang magpakabuhi sa pagtuo ug paglahutay sa katapusan usa ka dakong hagit kay kinahanglan ka og higpit nga disiplina, pailub, pagtuo, ug kaalam aron puy-an ang gituohan. Dul-an sa 40 ka tuig na kong miyembro, ug kon hinumduman nako og giunsa nako sa pagsunod ang akong gituohan, makaingon ko nga ang akong kasinatian may tulo ka aspeto. Una, makigsuod sa Ginoo. Kon ang tawo malingaw sa temporal nga mga kalihokan sama sa panarbaho, pag-atiman sa pamilya, pagbuhat sa sosyal nga mga obligasyon, ug pagtiwas sa mga rekisito sa panarbaho, dali ra ang pagkahisalaag ug anam-anam nga mawala sa simbahan kay kita mga tawo lamang nga may mga kahuyang. Aron padayon ang espirituhanong kaayohan, kanunay kong makigsulti sa Dios diha sa pag-ampo ug pagtuon sa kasulatan ingon man sa pagserbisyo sa Simbahan ug pag-adto sa templo para ikauban ang Balaang Espiritu aron ako sa kanunay suod sa Dios. Ikaduha, moserbisyo sa akong kaigsoonan sa Simbahan ug sa komunidad. Ang pagserbisyo nakahimo nakong dili hakog ug mas nagpakabana sa mga panginahanglan sa uban. Mobisita ko sa mga kabus ug timawa, mopaambit sa pagpamatuod, motudlo sa ebanghelyo, ug nagdumala og mga progra 00001DD5 ma sa mga bata, kabatan-onan ug kababayen-an. Bag-o lang apil ko sa buhat sa charity sa paghatag og mga self-reliance project sa naglisud nga mga single mother ug mga pamilya sa China aron molambo ang kalidad sa ilang kinabuhi. Kini nga mga serbisyo mipalapad sa akong panglantaw sa kinabuhi ug nakalig-on sa akong pagtuo aron mas makasabut ko sa gugma sa Dios alang sa Iyang mga anak dinhi sa kalibutan. Ang katapusan, pagpamalandong sa kaugalingon. Ang pagpamalandong sa kaugalingon makalig-on sa pagtuo. Kon may katakus ko sa pagpamalandong, akong makita ang akong kalig-on ug kahuyang alang sa dugang nga kalamboan ug mahimong mas maayong Kristiyano. Akong nakab-ot ang mas lig-ong tinguha nga mahimong sama sa Dios, nga usa ka kusganong tinguha nga magpakabuhi uban sa pagtuo alang sa nangagi ug sa umaabut. Bisan pa sa kamatuoran nga ako dili perpekto nga binuhat, ang pagtuo naghatag nako og paglaum aron magpadayon pagbuhat sa pinakamaayo ug mituo nga makahimo ko og mas maayo kon padayon nako kini nga trabahoon.


text:
Hi Ako si Mark Manning
Mahitungod Nako
Nagpuyo ko sa UK sa tibuok kinabuhi. Ganahan kong makig-uban sa akong pamilya, motan-aw og mga exhibit, mopalambo og mga desinyo ug mag-magic (sa hilabihan gayud). Nagtrabaho ko karon isip arkitekto.
Ngano nga Ako usa ka Mormon?
Ang akong tanang apohan dugay na nga miyembro sa Simbahan ug mitudlo sa akong mga ginikanan bahin sa pagtuo kang Kristo ug sa ubang baruganan sa ebanghelyo. Hangtud sa hangtud kong utangan sa ilang kamabination ug paghatag og luna ug oportunidad aron mahibalo ko mismo nga dunay Dios ug Siya nagpangga natong tanan. Gihatagan ko sa Simbahan og higayon nga makahimo og mas maayo ug mahimong mas maayong amahan ug bana.
Unsaon nako pagpuyo ang akong tinuohan?
Naningkamot kong magmatinuoron sa akong mga saad dihang nagpasakop sa simbahan 24 ka tuig na. May kahigayunan kong nakatrabaho sa kabatan-onan nga nag-edad og 12-18 kinsa maoy tinuorayng inspirasyon nga matuman ang mga sugo.